polyglot-tagger/wikipedia-language-snippets-filtered huggingface dataset:
ಶ್ರೀಮತಿ ಸಂಧ್ಯಾ ಪೈ ಕನ್ನಡದ ಪತ್ರಿಕೋದ್ಯಮಿ ಹಾಗೂ ಲೇಖಕಿ. ಕರ್ನಾಟಕದ ಜನಪ್ರಿಯ ವಾರಪತ್ರಿಕೆ ತರಂಗ ಸೇರಿದಂತೆ ಮಣಿಪಾಲ್ ಮೀಡಿಯಾ ನೆಟ್ವರ್ಕ್ನ ನಾಲ್ಕು ಮ್ಯಾಗಜೀನ್ ಗಳಿಗೆ ಸಂಪಾದಕಿಯಾಗಿ ಹೆಸರು ಮಾಡಿದವರು. ಹಲವು ಪುಸ್ತಕಗಳನ್ನು ಬರೆದಿದ್ದಾರೆ.
'ತರಂಗ', ಕನ್ನಡದ ವಾರಪತ್ರಿಕೆಗಳಲ್ಲಿ ಅತಿ ಹೆಚ್ಛಿನ ಪ್ರಸಾರ ಹೊಂದಿದೆ.
'ರೂಪತಾರ', ಕನ್ನಡ ಚಲನಚಿತ್ರಗಳ ಬಗ್ಗೆ ಮಾಹಿತಿ ನೀಡುವ ತಿಂಗಳ ಪತ್ರಿಕೆ
ಶ್ರೀಮತಿ. ಪೈ ಬರೆದು ನಿರ್ದೇಶಿಸಿದ ಸುಮಾರು ೨೫೨ ಎಪಿಸೋಡ್ ಗಳ 'ಚಂದ್ರಮ' ಈ-ಟಿವಿಯಲ್ಲಿ ಬಿತ್ತರಗೊಂಡಿತು.
ಮತ್ತೊಂದು ಧಾರಾವಾಹಿ 'ಗುಪ್ತಗಾಮಿನಿ' ೮ ಪ್ರಶಸ್ತಿಗಳನ್ನು ತನ್ನ ತೆಕ್ಕೆಯಲ್ಲಿ ಪಡೆದಿದೆ.
ಕೆಲವೊಂದು ಗಾಯಕರ ದ್ವನಿಯಲ್ಲಿ ಒಂದು ರೀತಿಯ ವಿಶಿಷ್ಟ ಹೊಳಹು ಇರುತ್ತದೆ. ಆ ದ್ವನಿ ಅಂತರಾಳವನ್ನು ತಟ್ಟುವ ಮಾದಕತೆಯ ಮೋಡಿ ಅವರ್ಣನೀಯವಾದದ್ದು. ಅಂತಹ ದ್ವನಿ ಹೊಂದಿದವರು ಬಹಳ ಬಹಳ ಅಪರೂಪ. ಅಂತಹ ಅಪರೂಪದ ದ್ವನಿ ಎಲ್. ಆರ್. ಈಶ್ವರಿ.
ಎಲ್. ಆರ್ ಈಶ್ವರಿ ಎಂದರೆ ತಕ್ಷಣ ನೆನಪಿಗೆ ಬರುವ ಹಾಡೆಂದರೆ ‘ಜೋಕೆ, ನಾನು ಬಳ್ಳಿಯ ಮಿಂಚು, ಕಣ್ಣು ಕತ್ತಿಯ ಅಂಚು’. ಎಲ್. ಆರ್. ಈಶ್ವರಿ ಅವರ ಉಚ್ಚಾರದಲ್ಲಿ ಈ ಗೀತೆ ನೀಡುವ ಸೊಬಗು ವಿಶಿಷ್ಟವಾದದ್ದು.
ಕುಳ್ಳ ಎಜಂಟ್ 000 ಚಿತ್ರದಲ್ಲಿ ‘ಸಿಂಗಾಪುರಿಂದ ಬಂದೆ ಬಂಗಾರ ಹೊತ್ತು ತಂದೆ, ಸಂಗಾತಿ ನೀ ಇಲ್ಲಿ ಬಾ ಬಾ’ ಎಂಬಲ್ಲಿನ ತುಂಟಾಟದ ಹಾಡು ಆಲಿಸುವ ಕಿವಿಗಳಿಗೆ ಹುಟ್ಟಿಸುವ ಸಂತೋಷ ಅಪ್ರತಿಮವಾದದ್ದು. ‘ಸಿಟ್ಯಾಕೋ ಸಿಡುಕ್ಯಾಕೋ ನನ ಜಾಣ’, ಇಟ್ಟಾಯ್ತೋ ನಿನ ಮೇಲೆ ನನ ಪ್ರಾಣ’, ‘ದೂರದಿಂದ ಬಂದಂತ ಸುಂದರಾಂಗ ಜಾಣ’, ‘ಬಾಜಿ ಕಟ್ಟಿ ನೋಡು ಬಾರೋ ಮೀಸೆ ಮಾವ’, ‘ನಮ್ಮೂರನಾಗ ನಾನೊಬ್ನೆ ಜಾಣ’, ‘ಭಾಮ, ಭಾಮಾ ನೀನರಿಯೆ ಮನದ ಮರ್ಮ’, ‘ರಸಿಕ, ರಸಿಕ, ನೀ ಮೆಲ್ಲನೆ ಓಲಾಡು, ರಸದ ನಿಮಿಷ’, ‘ಸುಮ ಬಾಲೆಯ ಪ್ರೇಮದ ಸಿರಿಯೆ’, ‘ದೂರದಿಂದ ಬಂದವರೇ, ಬಾಗಿಲಲಿ ನಿಂದವರೆ, ಮಂದಿರವು ಚೆನ್ನಿದೆಯೇ ಆರಾಮವಾಗಿದೆಯೇ’, ‘ಅಯ್ಯಯ್ಯಯ್ಯೋ ಹಳ್ಳೀಮುಖ, ಯಾವಾಗ್ ಬಂದೆ ಬೆಂಗಳೂರ್ ಬಕ’, ‘ಆಶಾವಿಲಾಸಿ ಈ ರೂಪರಾಶಿ’, ‘ಮಾಡರ್ನ್ ಲೇಡಿಯ ನೋಡಿ ನೀವು ಕಣ್ ಕಣ್ ಬಿಡಬೇಡಿ’ ಹೀಗೆ ಅವರ ಹಾಡುಗಳು ಒಂದಕ್ಕಿಂತ ಒಂದು ಸಂಗೀತ ಪ್ರಿಯರನ್ನೂ ಬಹಳ ಹಲವು ದಶಕಗಳಿಂದ ಹಿಡಿದಿಟ್ಟಿದೆ. ಅಂತೆಯೇ ದಕ್ಷಿಣ ಭಾರತದ ಪ್ರೇಕ್ಷಕರಿಗೆಲ್ಲ ಮೋಡಿ ಮಾಡಿದ ಮರೋಚರಿತ್ರದ ‘ಭಲೆ ಭಲೇ ಮಗಾಡಿ ಓಯ್’, ತಮಿಳಿನ ಮನ್ಮಥ ಲೀಲೈ ಚಿತ್ರದ ‘ಹಲೋ ಮೈ ಡಿಯರ್ ರಾಂಗ್ ನಂಬರ್’ ಇವೆಲ್ಲ ಹುಟ್ಟಿಸಿದ ಜನಪ್ರೀತಿ ಅಸಾಧಾರಣವಾದದ್ದು. ಅವರ ದ್ವನಿಯಲ್ಲಿ ಮೂಡಿದ ‘ಆದಿ ದೇವ, ಆದಿ ಮೂಲ, ಆದಿ ಬ್ರಹ್ಮ ಜೋ ಜೋ, ಪರಮ ಪುರುಷ ಪರಬ್ರಹ್ಮ ಪುರುಷೋತ್ತಮ ಜೋ ಜೋ’ ಎಂಬ ಭಕ್ತಿಗೀತೆ ಕೂಡಾ ಜನಪ್ರಿಯವಾಗಿದೆ.
ದಕ್ಷಿಣ ಭಾರತದ ಎಲ್ಲಾ ಭಾಷೆಗಳಲ್ಲೂ ದ್ವನಿ ಮೂಡಿಸಿದ ಎಲ್ ಆರ್ ಈಶ್ವರಿ ಹಾಡಿದ ಸಂಖ್ಯೆಗಳಿಗೆ ಲೆಖ್ಖವೇ ಇಲ್ಲ. ಅಷ್ಟೊಂದು ಹಾಡುಗಳು ಅವರ ದ್ವನಿಯಲ್ಲಿ ಮೂಡಿಬಂದಿವೆ. ಚಲನಚಿತ್ರಗಳಲ್ಲಿ ಮಾದಕ, ತುಂಟಾಟದ ಹಾಡುಗಳನ್ನು ಎಷ್ಟು ಹಾಡಿದ್ದಾರೋ ಅದಕ್ಕೆ ಸರಿಸಮವಾಗಿ ಭಕ್ತಿಗೀತೆಗಳನ್ನೂ ಹಾಡಿದ್ದಾರೆ. ಶೀಘ್ರಗತಿಯಲ್ಲಿ ಸಾಗುವ ಹಾಡುಗಳಿಗೆ ಅವರದ್ದು ಹೇಳಿ ಮಾಡಿಸಿದಂತಹ ಧ್ವನಿ ಎಂಬ ಅಭಿಪ್ರಾಯ ಚಿತ್ರರಂಗದಲ್ಲಿ ರೂಢಿಯಲ್ಲಿತ್ತು.
ಎಲ್ ಆರ್. ಈಶ್ವರಿ ಅವರು ಚೆನ್ನೈನ ರೋಮನ್ ಕ್ಯಾಥೊಲಿಕ್ ಕುಟುಂಬದಲ್ಲಿ ಡಿಸೆಂಬರ್ ೭, ೧೯೩೯ರಂದು ಜನಿಸಿದರು. ಅವರ ತಂದೆ ಅಂತೋನಿ ದೇವರಾಜ್ ಮತ್ತು ತಾಯಿ ರೆಗೀನಾ ಮೇರಿ ನಿರ್ಮಲ. ಅವರ ವಂಶಸ್ಥರು ಮಧುರೈ ಬಳಿಯ ಪರಮಕುಡಿ ಗ್ರಾಮಕ್ಕೆ ಸೇರಿದವರು. ಎಲ್. ಆರ್. ಈಶ್ವರಿ ಅವರ ಪೂರ್ಣ ಹೆಸರು ಲೋರ್ಡಿ ಮೇರಿ ರಾಜೇಶ್ವರಿ. ಅಂದಿನ ಕಾಲದಲ್ಲಿ ಎಂ. ಎಸ್. ರಾಜೇಶ್ವರಿ ಎಂಬ ಪ್ರಸಿದ್ಧ ಗಾಯಕಿ ಒಬ್ಬರು ಇದ್ದುದರಿಂದ ಇವರು ತಮ್ಮ ಹೆಸರನ್ನು ಎಲ್. ಆರ್. ಈಶ್ವರಿ ಎಂದ ಕಿರಿದು ಮಾಡಿಕೊಂಡರು.
ಎಲ್ ಆರ್. ಈಶ್ವರಿ ಅವರಿಗೆ ಸಾಂಪ್ರದಾಯಿಕ ಸಂಗೀತದ ಶಿಕ್ಷಣ ಪಾಠವೇನೂ ದಕ್ಕಲಿಲ್ಲ. ಅವರ ತಾಯಿ ಚಲನಚಿತ್ರರಂಗದಲ್ಲಿ ವೃಂದ ಗಾಯಕಿಯಾಗಿ ಕಾರ್ಯನಿರ್ವಹಿಸುತ್ತಿದ್ದರು. ತಮ್ಮ ತಾಯಿಯೊಡನೆ ಸ್ಟುಡಿಯೋಗೆ ಹೋಗುತ್ತಿದ್ದ ಈಶ್ವರಿ ತಾವೂ ವೃಂದ ಗಾಯಕಿಯಾದರೂ ಶೀಘ್ರದಲ್ಲಿ ಪ್ರಮುಖ ಗಾಯಕಿಯಾಗಿ ಹೊರಹೊಮ್ಮಿದರು. ಅವರಿಗೆ ಎಂ. ಎಸ್. ವಿಶ್ವನಾಥನ್ ಅವರು ೧೯೫೮ರ ವರ್ಷದಲ್ಲಿ 'ನಲ್ಲ ಎಡತ್ತು ಸಂಬಂಧಂ' ಎಂಬ ತಮಿಳು ಚಿತ್ರದಲ್ಲಿ ಅವಕಾಶ ನೀಡಿದರು. ೧೯೬೧ರಲ್ಲಿ ತೆರೆಕಂಡ ಪ್ರಸಿದ್ಧ ತಮಿಳು ಚಿತ್ರ 'ಪಾಸ ಮಲರ್'ನಲ್ಲಿ ವಿಶ್ವನಾಥನ್ - ರಾಮಮೂರ್ತಿ ಅವರ ನಿರ್ದೇಶನದಲ್ಲಿ ಮೂಡಿಬಂದ 'ವಾರಾಯಿ ಎನ್ ತೋಯಿ ವಾರಾಯೋ' ಎಂಬ ಗೀತೆ ಬಹಳ ಜನಪ್ರಿಯವಾಯಿತು. ಮುಂದೆ ಅವರು ಸುಮಾರು ಎರಡು ದಶಕಗಳ ಕಾಲ ಜನಪ್ರಿಯ ಗಾಯಕಿಯಾಗಿ ಚಿತ್ರರಂಗದಲ್ಲಿ ವಿಜ್ರಂಭಿಸಿದರು.
ಎಲ್ ಆರ್ ಈಶ್ವರಿ ಚಲನಚಿತ್ರರಂಗದ ಪ್ರಸಿದ್ಧ ಹಿನ್ನೆಲೆಗಾಯಕಿಯರಲ್ಲೊಬ್ಬರು
ಕನ್ನಡ ಸಾಹಿತ್ಯ ಕ್ಷೇತ್ರದಲ್ಲಿ ಬಂಟರು ತಮ್ಮದೇ ಆದ ಕೊಡುಗೆಗಳನ್ನು ನೀಡುತ್ತಾ ಬಂದಿದ್ದಾರೆ. ಇವರಲ್ಲಿ ಕಯ್ಯಾರ ಕಿಞ್ಞಣ್ಣ ರೈ, ಪ್ರೊ. ವಿವೇಕ ರೈ, ಕುಕ್ಕುಜೆ ರಾಮಯ್ಯ ನಾಯ್ಕರು, ಪೊಳಲಿ ಶೀನಪ್ಪ ಹೆಗ್ಡೆ, ಸ್ವಾತಂತ್ರ್ಯ ಹೋರಾಟಗಾರರಾದ ಎನ್ ಎಸ್ಸ್ ಕಿಲ್ಸೆ ಕಳ್ಳಿಗೆ ಮಹಾಬಲ ಭಂಡಾರಿ, ಕೆದಂಬಾಡಿ ಜತ್ತಪ್ಪ ರೈ, ಶ್ರೀಮತಿ ಇಂದಿರಾ ಹೆಗಡೆ ಮೊದಲಾದವರನ್ನು ಇಲ್ಲಿ ನೆನೆಯಬಹುದು. ಗಡಿನಾಡು ಕಾಸರಗೋಡು ಕರ್ನಾಟಕಕ್ಕೆ ಸೇರಬೇಕೆಂದು ಹೋರಾಟ ನಡೆಸಿದ ಬಂಟ ಜನಾಂಗದ ಕವಿ ಕಯ್ಯಾರ ಕಿಞ್ಞಣ್ಣ ರೈ. ಇವರು ಬಂಟದ ಬಗ್ಗೆ “ಸಂಪರ್ಕ” ಎಂಬ ಪುಸ್ತಕವನ್ನು ಬರೆದರು.
“ ಯಾರು ಏನಾದರೂ ಆಗುವುದು ಹುಟ್ಟಿನಿಂದಲ್ಲ; ಕಲಿ ವಿದ್ಯೆಯಿಂದ, ಬೆಳೆಸಿಕೊಂಡ ಸಂಸ್ಕಾರದಿಂದ…” ಎಂದು ಹೇಳಿದರು.
ತುಳು ಪಾಡ್ದನಗಳು ಬಾಯಿಂದ ಬಾಯಿಗೆ ಹರಿದು ಬಂದಿರುವುದಲ್ಲದೆ ಲಿಖಿತ ರೂಪದಲ್ಲೇನೂ ಇರಲಿಲ್ಲ. ಅದನ್ನು ಪ್ರೊ. ಬಿ,ಎ ವಿವೇಕ ರೈ ಮುಂತಾದವರು ಸೇರಿ ದಾಖಲಿಸುತ್ತಿದ್ದಾರೆ. ಆದರೆ ಇದರ ರಚನಾಕಾರರು ಯಾರೆಂದು ತಿಳಿದಿಲ್ಲ.
ಅವರು ಒಟ್ಟು 119 ಕೃತಿಗಳನ್ನು ರಚಿಸಿದ್ದು ಅವುಗಳಲ್ಲಿ 67 ಯಕ್ಷಗಾನ ಕೃತಿಗಳು. ಅವರು ಕವಿ, ನಾಟಕಕಾರ, ಭಾಷಾಂತರಕಾರ, ಲೆಖಕ, ಸಮರ್ಥ ಅಧ್ಯಾಪಕ, ಅರ್ಥಧಾರಿ, ಪ್ರಕಾಶಕ, ಮುದ್ರಕ ಎಲ್ಲವೂ ಆಗಿದ್ದಾರೆ. ಅವರ “ರಾಷ್ಟ್ರ ವಿಜಯ” ಭಾರತ ಸರ್ಕಾರದಿಂದ ಬಹುಮಾನಿತ ಕೃತಿ.
ದಿ.ಕುಕ್ಕುಜೆ ರಾಮಯ್ಯ ನಾಯ್ಕರೆಂಬವರು ತೊರವೆ ರಾಮಾಯಣ ಗಾತ್ರಕ್ಕೆ ಸಮನಾದ “ ಜ್ಞಾನಾಮೃತ” ವೆಂಬ ಬೃಹತ್ ಭಾಮಿನೀ ಷಟ್ಪದಿ ಗ್ರಂಥವನ್ನು ರಚಿಸಿದ್ದರು. ಯಕ್ಷಗಾನದ ಬಗ್ಗೆ “ಯಶೋಧರ ಚರಿತ್ರೆ” ಎಂಬ ಪುಸ್ತಕವನ್ನು ಯಕ್ಷಗಾನ ಸರಸ್ವತಿ ಎಂದು ಕರೆಯಲ್ಪಡುವ ಕೆ.ಪಿ. ವೆಂಕಪ್ಪ ಶಟ್ಟಿ ರಚಿಸಿದರು. ಪೊಳಲಿ ಶೀನಪ್ಪ ಹೆಗ್ಡೆಯವರು ಹೆಸರಾಂತ ತುಳು ಮತ್ತು ಕನ್ನಡ ಬರಹಗಾರರಾಗಿದ್ದು “ಮಿಥ್ಯನಾರಾಯಣ ಕಥೆ” ಜನಪ್ರಿಯ ಕೃತಿಯ ಕರ್ತೃವಾಗಿದ್ದಾರೆ, ಇದಲ್ಲದೆ “ಪೊಳಲಿ ರಾಜ ರಾಜೇಶ್ವರಿ ಕ್ಷೇತ್ರ ಮಹಾತ್ಮೆ” “ತುಳುವಾಲ ಬಲಿಯೇಂದ್ರ” ದಕ್ಷಿಣ ಕನ್ನಡ ಜಿಲ್ಲೆಯ ಚರಿತ್ರೆ ಮತ್ತು ಭೂತಾಳ ಪಾಂಡ್ಯನ ಅಳಿಯಕಟ್ಟು ಎಂಬ ಕೃತಿಯನ್ನು ರಚಿಸಿದರು. ಸ್ವಾತಂತ್ರ ಪೂರ್ವ ಬಂಟ ಕವಿಗಳಲ್ಲಿ ನಮಗೆ ನೆನಪಿಗೆ ಬರುವುದು ಎನ್. ಎಸ್ ಕಿಲ್ಲೆ. ಇವರು ಕವಿ, ಲೇಖಕ, ಉತ್ತಮ ಮಾತುಗಾರ. ಇವರು ಸರ್ವೋದಯ ಎಂಬ ಪತ್ರಿಕೆಯನ್ನು ನಡೆಸುತ್ತಿದ್ದರು. ಇವರು ಅನೇಕ ಲೆಖನಗಳನ್ನು ಬರೆಯುತ್ತಿದ್ದರು. ಅವುಗಳು “ನವಯುಗ” ಪತ್ರಿಕೆಯಲ್ಲಿ ಪ್ರಕಟವಾಗುತ್ತಿತ್ತೆ ವಿನಃ ಪುಸ್ತಕ ರೂಪದಲ್ಲಿ ದಾಖಲಾಗಿಲ್ಲ.
ಕಳ್ಳಿಗೆ ಮಹಾಬಲ ಭಂಡಾರಿ ಅವರು ಕಾನೂನಿನ ಬಗ್ಗೆ ನವಯುಗ, ನವಭಾರತದಲ್ಲಿ ಲೇಖನಗಳನ್ನು ಬರೆಯತ್ತಿದ್ದರು. “ ದೇವರು ಮಾಡಿದ ಕೊಲೆ” ಒಂದು ಮೈನವಿರೇಳಿಸುವ ಕುತೂಹಲಕಾರಿ ಕಾದಂಬರಿ.
ಕೆದಂಬಾಡಿ ಜತ್ತಪ್ಪ ರೈ ಯವರು ಬಂಟ ಜನಾಂಗದಲ್ಲಿ ಒಬ್ಬ ಪ್ರಸಿದ್ಧ ಕವಿ. ಇವರು “ಬೇಟೆಯ ನೆನಪುಗಳು” ಎಂಬ ಕೃತಿಯನ್ನು ಬರೆದರು. ಇದಕ್ಕೆ ರಾಜ್ಯ ಸಾಹಿತ್ಯ ಆಕಾಡೆಮಿ ಪ್ರಸಸ್ತಿ ದೊರೆತಿದೆ. “ಬೇಟೆಯ ಉರುಳು” “ಬಟ್ಟದ ತಪ್ಪಲಿನಿಂದ ಕಡಲಿನವರೆಗೆ”, “ಕರ್ಮಯೊಗಿ” ಕನ್ನಡ ಕೃತಿಯಾದರೆ “ಕುಜಿಲಿ ಪೂಜೆ”, “ ಅಜ್ಜು ಬಿರುತುಳುತ ಪೊಲು”, ಶೂದ್ರ ಏಕಲವ್ಯ ತುಳು ಕೃತಿಯಾಗಿದೆ.
ಏರ್ಯ ಲಕ್ಷೀನಾರಾಯಣ ಆಳ್ವರು ಪುರಾಣ ಸಾಹಿತ್ಯ ಮತ್ತು ವೈಚಾರಿಕ ಸಾಹಿತ್ಯ ಎಂಬ ಎರಡು ರೀತಿಯಲ್ಲಿ ಸಾಕಷ್ಟು ಕೃಷಿ ಮಾಡಿರುವ ಇವರು ಅನೇಕ ಲೇಖನಗಳನ್ನು ಬರೆದಿದ್ದಾರೆ.
ಬೆಂಗಳೂರಿನಲ್ಲಿರುವ “ಬಂಟ್ಸ್ ಟುಡೆ”ಯ ಸಂಸ್ಥಾಪಕ ಶ್ರೀ ಸಂಜೀವ ಶೆಟ್ಟಿಯವರಾಗಿದ್ದು ಬಂಟ ಲೇಖಕರನ್ನು ಬೆಳೆಸುವಲ್ಲಿ ಸಕ್ರಿಯ ಪಾತ್ರವನ್ನು ಈ ಪತ್ರಿಕೆ ವಹಿಸಿದೆ.
ಯಶಸ್ವಿ ಮಹಿಳಾ ಉದ್ಯಮಿಯಾಗಿ ಗೌರವಕ್ಕೆ ಪಾತ್ರರಾಗಿರುವ ಶ್ರೀಮತಿ ಇಂದಿರಾ ಹೆಗಡೆಯವರು ಬಂಟ ಜನಾಂಗದ ಸ್ತ್ರೀವಾದಿ ಲೇಖಕಿ. ಇವರು ಅನೇಕ ಕಥೆ, ಕಾದಂಬರಿಗಳನ್ನು ಬರೆದಿದ್ದಾರೆ. ‘ಅಮಾಯಕ’ ‘ಒಡಲುರಿ’ ‘ಬದಿ’ ಇವು ಇವರ ಕಾದಂಬರಿಗಳು,
ಬಂಟರ ಮದುವೆಗಳು ಅವರ ಜಾತಿಯ ಸಂಪ್ರದಾಯದಂತೆ ನಡೆಯುತ್ತದೆ. ‘ವಿವಾಹ ನಿಶ್ಚಿತಾರ್ಥ’ ಕಾರ್ಯವು ಒಂದು ಮಹತ್ವದ್ದಾಗಿದೆ. ಇಲ್ಲಿ ವಿವಾಹದ ದಿನಾಂಕ ಮಾತ್ರ ನಿಗದಿ ಆಗಿರುತ್ತದೆ. ವರದಕ್ಷಿಣೆ ಮೊದಲೇ ನಿಶ್ಚಯವಾಗಿದ್ದು ಆ ದಿನದಂದು ವರದಕ್ಷಿಣೆಯ ಅರ್ಧದಷ್ಟು ಹುಡುಗಿಯ ಕಡೆಯವರು ಕೊಡುತ್ತಾರೆ. ಹಿಂದಿನ ಕಾಲದಲ್ಲಿ ವಿವಾಹವು ಬಹಳ ಹತ್ತಿರದ ಸಂಬಂಧದಲ್ಲಿ ನಡೆಯುತ್ತಿತ್ತು. ಆದರೆ ಇಂದಿನ ಕಾಲದಲ್ಲಿ ದೂರದ ತಾಲೂಕುಗಳೊಳಗೆ ವಿವಾಹ ನಡೆಯುತ್ತದೆ. ಮದುವೆಯ ಸಮಾರಂಭವನ್ನು ಹಿಂದಿನ ಕಾಲದಲ್ಲಿ ವರನ ಅಥವಾ ವಧುವಿನ ಮನೆಯಲ್ಲಿ ನಡೆಸುತ್ತಿದ್ದರು. ನಂತರ ಕ್ರಮೇಣ ಮದುವೆಗಳು “ಕಲ್ಯಾಣ ಮಂಟಪ”ದಲ್ಲಿ ನಡೆಯಲಾರಂಭಿಸಿದವು. ಇದರಿಂದಾಗಿ ಹೊರಜಾತಿಯ ಜನರ ಸಂಪರ್ಕ ಹೆಚ್ಚಾಯಿತು.
ವಿವಾಹವು ಬಂಟರ ಸಂಪ್ರದಾಯದಂತೆ ನಡೆಯುತ್ತದೆ. ಮದುವೆಯ ದಿನ ರಾತ್ರಿ ಅಥವಾ ನಂತರದ 2-3 “ಮಾಮಿ ಸೆಕೆ” ಎಂಬ ಕಾರ್ಯಕ್ರಮವಿರುತ್ತದೆ . ಈ ಸಮಾರಂಭದಲ್ಲಿ ವರನು ಅತ್ತೆಯ ಆಥಿತ್ಯವನ್ನು ಸ್ವೀಕರಿಸುತ್ತಾನೆ. ಅದಕ್ಕೆ ಪ್ರತಿಯಾಗಿ ಚಿನ್ನದ ಉಂಗುರ ಅಥವಾ ಇನ್ನಾವುದೋ ಕಾಣಿಕೆ ನೀಡುವುದು ಸಂಪ್ರದಾಯ.
ಈ ಎಲ್ಲಾ ಕಾರ್ಯಕ್ರಮಗಳ ಖರ್ಚು ವಧುವಿನ ಕಡೆಯವರದ್ದೇ. ಲಕ್ಷಾಂತರ ರೂಪಾಯಿಯ ವೆಚ್ಚದಲ್ಲಿ ನಡೆಯುವ ಮದುವೆ, ಔತಣ ಕೂಟಕ್ಕಾಗಿಯೇ ಹೆಚ್ಚು ವರದಕ್ಷಣೆಯನ್ನು ಕೇಳುತ್ತಾರೆ. ವರದಕ್ಷಿಣೆ ಒಂದು ಸಾಮಾಜಿಕ ಪೀಡೆ ಎಂದು ತಿಳಿದಿರುವ ವಿದ್ಯಾವಂತರೇ ಹೆಚ್ಚು ವರದಕ್ಷಿಣೆಯನ್ನು ಪಡೆಯುವುದು ವಿಪರ್ಯಾಸವೇ ಸರಿ. ಇದು ಸಮಾಜದ ದೊಡ್ಡ ಪಿಡುಗು.ಆದರೆ ಇತ್ತೀಚಿನ ದಿನಗಳಲ್ಲಿ ಸಮುದಾಯದಲ್ಲಿ ವರದಕ್ಷಿಣೆಯ ಪಿಡುಗು ಕಡಿಮೆಯಾಗಿದೆ.ವರದಕ್ಷಿಣೆಗೆ ನಗದು ಬೇಡಿಕೆ ಇಡುವವರ ಸಂಖ್ಯೆ ಕಡಿಮೆಯಾಗುತ್ತಿದೆ.ಇದು ಒಳ್ಳೆಯ ಬೆಳವಣಿಗೆ.ಆದರೆ ಮದುವೆಯ ಐಶಾರಾಮೀ ಛತ್ರಗಳಲ್ಲಿ ಎಲ್ಲಾ ಖರ್ಚೂ ಹುಡುಗಿಯ ಕಡೆಯವರೇ ಹಾಕಬೇಕೆಂಬ ಬೇಡಿಕೆ ಇಡುತ್ತಿದ್ದಾರೆ. ಇದೂ ಸ್ವಲ್ಪ ನಿಯಂತ್ರಣಕ್ಕೆ ಬಂದರೆ ಒಳ್ಳೆಯದು.
ಬಂಟರು ಎಲ್ಲೆಡೆ ಕೆಲಸ ಮಾಡುತ್ತಿದ್ದು ಅವರು ಪ್ರತಿಯೊಂದು ಕ್ಷೇತ್ರಕ್ಕೆ ತಮ್ಮದೇ ಆದ ಕೊಡುಗೆ ನೀಡುತ್ತಿದ್ದಾರೆ.
ಪಾಡ್ದನ, ಸಂಧಿಗಳು, ಜನಪದ ಆಚರಣೆಗಳು, ನಂಬಿಕೆಗಳ ಹಿನ್ನಲೆಯಲ್ಲಿ ಬಂಟರ ಸಾಂಸ್ಕೃತಿಕ ಬದುಕಿನ ಒಳಮುಖಗಳು ಗೋಚರಿಸುತ್ತವೆ. ಇದರಲ್ಲಿ ಒಬ್ಬ ಪೂಂಜ ಬಲ್ಲಾಳ, ಪೆರಗಡೆ, ಒಬ್ಬ ಆಳ್ವ ಇವರೆಲ್ಲರೆ ನಡವಳಿಕೆಗಳು ಸೂಕ್ಷ್ಮವಾಗಿ ಹೆಣೆದುಕೊಂಡಿವೆ .
ಬಂಟರು ಮೂಲತಃ ಭೂತಾರಾಧನೆಯ ಜೊತೆಗೆ ಮೃತಾತ್ಮರ “ಆರಾಧಕರೂ” ಹೌದು. ಇದು ತುಳುನಾಡಿನ ಕೆಲವು ವರ್ಗಗಳಲ್ಲೂ ಆಚರಣೆಯಲ್ಲಿದೆ. ಇವರು ಭೂತಾರಾಧನೆಗಿಂತ ಮೊದಲು ನಾಗಾರಾಧಕರಾಗಿದ್ದಿರಬೇಕು ಎನ್ನಲಾಗುತ್ತಿದೆ.
ತುಳುನಾಡಿನಲ್ಲಿ ನಾಗಾರಾಧನೆ ವ್ಯಾಪಕವಗಿ ಹಬ್ಬಿದುದರಿಂದಲೇ ಇದನ್ನು ‘ ನಾಗರ ಖಂಡ’ ಎನ್ನುತ್ತಿದ್ದರು. ಸ್ವಲ್ಪ ಭೂಮಿ ಇದ್ದರೆ, ಈ ಭೂಮಿಯಲ್ಲಿ ಒಂದು ನಾಗಬನ ಇದ್ದೇ ಇರುತ್ತದೆ. ಅಲ್ಲದೆ ಕುಟುಂಬದ ಮೂಲಸ್ಥಾನವನ್ನು ನಾಗಾರಾಧನೆಯ ಮೂಲಕವೂ ಗುರುತಿಸುತ್ತಾರೆ.ಇಂದಿಗೂ ಸಹ ಪ್ರಮುಖ ಕುಟುಂಬಗಳು ತಮ್ಮ ತಮ್ಮ ನಾಗ ಮೂಲಸ್ಥಾನವನ್ನು ಹೊಂದಿವೆ. ನಾಗನನ್ನು “ ಬೆಮ್ಮರ್” ಎಂದು ಕೆಲವೊಮ್ಮೆ “ ನಾಗ ಬೆಮ್ಮರ್” ಎಂದೂ ಕರೆಯುತ್ತಾರೆ. ಭೂತಾರಾಧನೆಯ ಹೆಚ್ಚಿನ ಸ್ಥಳಗಳಲ್ಲಿ ಬೆಮ್ಮನೆ ಗುಂಡ ಇದ್ದೇ ಇರುತ್ತದೆ. ಇಲ್ಲಿ ಆರಾಧನೆಯೂ ಸಹ ನಡೆಯುತ್ತದೆ.
ಹೆಚ್ಚಿನ ಬಂಟರ ಮನೆಗಳಲ್ಲಿ ಭೂತದ ಮಣಿಯೋ, ಮುಂಡ್ಯ ಮಂಚ, ಉಯ್ಯಾಲೆಗಳು ಇರುತ್ತವೆ. ಇಡೀ ಊರಿನವರು ಭಜಿಸುವ “ರಾಜನ್ ದೈವಗಳು” ಹಲವಾರು ಬಂಟರ ಮನೆತನದ ಮನೆಗಳಲ್ಲಿ ಚಾವಡಿಯು ತೆಂಕು ದಿಕ್ಕಿನ ಕೋಣೆಯೊಳಗಿರುತ್ತದೆ. ಅಲ್ಲಿ ಮಂಚವೊಂದರ ಮೇಲೆ ಮೊಗ ಮೂರ್ತಿ, ಖಡ್ತಲೆ, ಮಣಿಕೂಬೆ ಇತ್ಯಾದಿಗಳಿರುವುದನ್ನು ಕಾಣಬಹುದು. ಆ ಮನೆತನದವರೇ ಸಂಜೆ, ಬೆಳಗ್ಗೆ ದೀಪವಿಟ್ಟು ಹಾಲು ನೀರು ಇರಿಸಿ ಪ್ರಾರ್ಥನೆ ಮಾಡುತ್ತಾರೆ. ಇನ್ನು ಕೆಲವು ದೈವಗಳು ಊರಿಗೆ ಸಂಬಂಧಪಟ್ಟದ್ದರಿಂದ ಅವುಗಳು ಪ್ರತ್ಯೇಕ ದೈವಭಂಡಾರದ ಮನೆತನಗಳು ಹೊಂದಿರುತ್ತದೆ. ಇದಕ್ಕೆಊರವರ ಒಂದೊಂದು ರೀತಿಯ ಸಹಾಯ ಸಹಕಾರದೊಡನೆ ಜಾತ್ರೆ ಉತ್ಸವಾದಿಗಳು ನಡೆಯುತ್ತದೆ.
ಈ ಜಿಲ್ಲೆಯ 1995 ರ ಅಂಕಿ ಅಂಶಗಳ ಪ್ರಕಾರ ಬಂಟಜನಾಂಗದ ಕಾರ್ಯ ಚಟುವಟಿಕೆಗಳನ್ನು ಇಲ್ಲಿ ನೀಡಲಾಗಿದೆ.
ಬಂಟರು ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ‘ಬಂಟರ ಸಂಘದ’ ಮೂಲಕ ಅನೇಕ ಶಿಕ್ಷಣ ಸಂಸ್ಥೆಗಳನ್ನು ಸ್ಥಾಪಿಸಿದರು. ಶ್ರೀ ರಾಮಕೃಷ್ಣ ವಿದ್ಯಾರ್ಥಿ ಭವನದ ಮೂಲಕ ಕಲಿಯುವ ವಿದ್ಯಾರ್ಥಗಳಿಗೆ ಅನೇಕ ಸೌಲಭ್ಯಗಳನ್ನು ಒದಗಿಸಲಾಗಿದೆ. ಅಂತೆಯೇ ವಿದ್ಯಾರ್ಥಿನಿಯರಿಗೆ ಪ್ರತ್ಯೇಕ ಹಾಸ್ಟೆಲ್ ಒದಗಿಸಿ ಕಲಿಯುವವರಿಗೂ, ಕಲಿಸುವವರಿಗೂ ಅವಕಾಶ ಮಾಡಿಕೊಟ್ಟಿದ್ದರಿಂದ ಜಿಲ್ಲೆಯ ನಾನಾ ಕಡೆಗಳಿಂದ, ಗ್ರಾಮಾಂತರ ಪ್ರದೇಶಗಳಿಂದ ಬಂದು ದೊಡ್ಡ ಸಾಧನೆ ಮಾಡಿದವರಿದ್ದಾರೆ, ಉಡುಪಿ ಜಿಲ್ಲೆಯ ಶಿರ್ವ ಮಂಚಕಲ್ಲಿನಲ್ಲಿ ಸುಮಾರು ಐದು ದಶಕಗಳ ಹಿಂದೆಯೇ ಮುದ್ದಣ ಶೆಟ್ಟಿಯವರು ಕಂಡ ಕನಸು ನನಸಾಗಿರುವುದನ್ನು ಕಾಣಬಹುದು. ಇಲ್ಲಿ ನರ್ಸರಿ ತರಗತಿಯಿಂದ ಮೊದಲುಗೊಂಡು ಪ್ರಥಮ ದರ್ಜೆ ಕಾಲೇಜಿನ ತನಕ ವಿಸ್ತರಿಸಲ್ಪಟ್ಟು ಮೂಲ್ಕಿ ಸುಂದರರಾಮ ಶೆಟ್ಟಿ ಸ್ಮಾರಕ ವಿದ್ಯಾಸಂಸ್ಥೆಯಾಗಿ ರಾರಾಜಿಸುತ್ತಿದೆ. ಶಿಕ್ಷಕರಾಗಿ ಹೆಸರು ಪಡೆದ ಕುಶಲ ಶೆಟ್ಟಿ ಅವರು ಕುಮುದಾ ಉಮಾಶಂಕರ ಶಿಕ್ಷಕರ ತರಬೇತಿ ವಿದ್ಯಾಸಂಸ್ಥೆ ಸ್ಥಾಪಿಸಿ ನೂರಾರು ಮಂದಿಯನ್ನು ತರಬೇತಿಗೊಳಿಸಿ ಅನೇಕರಿಗೆ ಆಸರೆಯನ್ನು ನೀಡುದ್ದಾರೆ.
ಅತಿ ಕಡಿಮೆ ಕಾಲದಲ್ಲಿ ಉತ್ತುಂಗಗಕ್ಕೇರಿದ ಮಹಾವಿದ್ಯಾಲಯ, ನಿಟ್ಟೆ .ಇಲ್ಲಿ ಆಂಗ್ಲ ಭಾಷಾ ಕೆ.ಜಿ ತರಗತಿಯಿಂದ ಪದವಿ ಶಿಕ್ಷಣದ ಜೊತೆಗೆ ತಾಂತ್ರಿಕ ಶಿಕ್ಷಣದ ಕೋರ್ಸುಗಳು ಕೂಡ ಇವೆ. ಕಾಸರಗೋಡಿನ ಕನ್ನಡದ ಹೋರಾಟಗಾರ ಕವಿ, ಸಾಹಿತಿ, ವಾಙ್ಮಿ, ಸಮಾಜ ಸೇವಕ ,ಜನಮನದಲ್ಲಿ ಸ್ಥಿರವಾಗಿರುವ ಕಯ್ಯಾರ ಕಿಞ್ಞಣ್ಣರೈಯವರು. ಶಿಕ್ಷಣದ ಎಲ್ಲಾ ಭಾಗಗಳಲ್ಲಿ ಕೈ ಜೋಡಿಸಿ, ರಾಷ್ತ್ರ ರಾಜ್ಯ ಪ್ರಶಸ್ತಿಗಳಿಂದ ಮನ್ನಣೆ ಪಡೆದರು. ಅನೇಕ ಮಂದಿ ಶಿಕ್ಷಕರಾಗಿ ಸೇವೆ ಸಲ್ಲಿಸಿ ದೊಡ್ಡ ಸಾಧನೆಗಳನ್ನು ಮಾಡಿದ್ದಾರೆ. ಹೀಗೆ ಬಂಟರು ಶಿಕ್ಷಣದ ಅಭಿವೃದ್ಧಿಗಾಗಿ ತಮ್ಮ ಕೊಡುಗೆಯನ್ನು ನೀಡಿದ್ದಾರೆ.
ಬಂಟರ ಇತಿಹಾಸವನನ್ನು ಆಲೂಪರಾಜರ ಆಡಳಿತದ ಕಾಲದಿಂದ ಗುರುತಿಸಲಾಗುತ್ತದೆ. ಆ ಬಳಿಕ ಇವರು ವಿಜಯನಗರ ಸಾಮ್ರಾಜ್ಯದ ಆಡಳಿತಾಧಿಕಾರದಲ್ಲಿ ಭಾಗವಹಿಸಿದರಲ್ಲದೆ, ಭಟರು ಆಗಿದ್ದರೆಂದು ಅನೇಕ ದಾಖಲೆಗಳು ಸ್ಪಷ್ಟಪಡಿಸುತ್ತವೆ. ಈ ಭಟರೇ, ಬಂಟರಾಗಿ ಮಾನ್ಯತೆ ಪಡೆದರೆಂದು ಸರ್ವ ಸಮ್ಮತದಿಂದ ಅಭಿಪ್ರಾಯಕ್ಕೆ ಬರಲಾಗಿದೆ. ಈ ಬಂಟ ಸಮಾಜವನ್ನು ದಕ್ಷಿಣ ಕನ್ನಡ ಜಿಲ್ಲೆಯ ಪ್ರಭಾವಶಾಲೀ ಜನಾಂಗವೆಂದು ಗುರುತಿಸಬಹುದಾಗಿದೆ. ಇವರು ಸ್ವಾಭಿಮಾನಿಗಳು, ಧೈರ್ಯಶಾಲಿಗಳು, ಇತರ ಪಂಗಡಗಳಿಂದ ಗೌರವಿಸಲ್ಪಡುವವರು. ಇವರು ಬ್ರಟಿಷರ ಕಾಲದಿಂದಲೂ ತುಳುನಾಡಿನಲ್ಲಿ ಸಾಮಂತ ಅರಸರಾಗಿದ್ದರೆಂದು ನಂಬಲಾಗಿದೆ. ಇವರು ಮಾತೃವಂಶೀಯ ಕಟ್ಟಳೆಗಳನ್ನು ಅನುಸರಿಸಿಕೊಂಡು ಬಂದುದರಿಂದ ಸ್ತ್ರೀಯ ಅಧಿಕಾರವನ್ನು ಮನ್ನಿಸಿಕೊಂಡು, ಅದರ ಪ್ರತ್ಯೇಕ ಸಾಮಾಜಿಕ ವ್ಯವಸ್ಥೆಗೆ ಹೊಂದಿಕೊಂಡಿದ್ದಾರೆ.
ಆದರೆ ಇಲ್ಲಿ ಕೂಡ ಪುರುಷರ ಹಮ್ಮು, ಬಿಗುಮಾನಗಳು ಮತ್ತು ಸ್ತ್ರೀಯರ ಹಕ್ಕು ಸ್ಥಾಪನೆ ಇವುಗಳೊಂದಿಗೆ ನಡೆದ ದೀರ್ಘ ಸಂಘರ್ಷವೇ ತುಳುನಾಡಿನ ಚರಿತ್ರೆಯಾಗಿ ಇಂದಿನವರೆಗೂ ಹರಿದು ಬಂದಿದೆ. ಅಳಿಯ ಕಟ್ಟು ಸಂತಾನ ಬಂಟರಲ್ಲಿ ಮಾತ್ರವಲ್ಲದೆ ಇತರ ಕೆಲವು ಜಾತಿ, ಪಂಗಡಗಳಲ್ಲಿಯೂ ಇದೆ ಎಂಬುದನ್ನು ಗಮನಿಸಬೇಕು.ಇದು ಭೂತಾಳಪಾಂಡ್ಯನಿಂದ ಬಂದುದಾಗಿದೆ. ಆದರೆ ಅಳಿಯ ಕಟ್ಟು ಪದ್ದತಿ ಬಂಟ ಸಮಾಜದಲ್ಲಿ ಪರಂಪರಾಗತವಾಗಿ ನಡೆದುಕೊಂಡು ಬಂದಿದೆ.
ಇವರಲ್ಲಿ ಎದ್ದು ಕಾಣುವ ವ್ಯತ್ಯಾಸಗಳೇನೂ ಕಂಡು ಬರುವುದಿಲ್ಲ ಆದರೆ ಕೆಲವೊಂದು ವ್ಯತ್ಯಾಸಗಳನ್ನು ಅವರ ಆಚರಣೆಯ ಸಂದರ್ಭದಲ್ಲಿ ಗುರುತಿಸಬಹುದು.ಬಂಟರಲ್ಲಿ ಅನೇಕ ಉಪಜಾತಿ ಗಳಿವೆ ಒಟ್ಟು 24 ಕುಲನಾಮಗಳಿವೆ. ಅವುಗಳೆಂದರೆ
ಆಳ್ವ, ನ್ಯಾಕ್, ಪೂಂಜ, ಗಂಭೀರ್, ಹೆಗ್ಡೆ, ಮಾರ್ಲ, ಮಾರಡಿ, ಕಿಲ್ಲೆ, ಭಂಡಾರಿ, ಚೌಟ, ಬಲ್ಲಾಳ್, ರೈ, ಅಡಪ, ಸೂಡ, ಶೆಟ್ಟಿ, ಅಡ್ಯಂತಾಯ, ಶೇಣವ.
ಈ ಕುಲನಾಮಗಳು ಒಬ್ಬೊಬ್ಬರಿಗೆ ಒಂದೊಂದು ರೀತಿ ಇದೆ. ಆದರೆ ಇವುಗಳು ಒಂದೆ ಜಾತಿಯಲ್ಲಿ ಬರುತ್ತದೆ. ಆದ್ದರಿಂದ ಈ ಉಪಜಾತಿಗಳೊಂದಿಗೆ ನಿಕಟ ಸಂಬಂಧವಿರುತ್ತದೆ.
ಬಂಟರ ಮುಖ್ಯ ವ್ಯಾವಹಾರಿಕ ಭಾಷೆ ತುಳು.ಆಳಿಯ ಕಟ್ಟು ಸಂಪ್ರದಾಯಕ್ಕೆ ಹೆಸರು ವಾಸಿಯಾಗಿರುವ ಬಂಟರು ಮಾತೃ ಕೇಂದ್ರಿತ ಕೌಟುಂಬಿಕ ವ್ಯವಸ್ಥೆಯನ್ನು ಪಾಲಿಸುತ್ತಿದ್ದರು. ಅಳಿಯ ಕಟ್ಟು ಒಂದು ವಿಶಿಷ್ಟವಾದ ಸಂಪ್ರದಾಯ.ಅದರಂತೆ ಮಾವನ ಆಸ್ತಿ,ಅಧಿಕಾರ ಆತನ ಮಗನಿಗಲ್ಲದೆ ಅಳಿಯನಿಗೆ ಸೇರಬೇಕು.ಇದರಲ್ಲಿ ಸ್ತ್ರೀ ಪ್ರಾಧಾನ್ಯತೆಯನ್ನು ಗುರುತಿಸಬಹುದು.ಪಾರಂಪರಾಗತ ಅಧಿಕಾರದ ವಿಷಯದಲ್ಲಿ ಈ ಪದ್ದತಿಯನ್ನು ಇಂದಿಗೂ ಆಚರಿಸಿಕೊಂಡು ಬರಲಾಗಿದೆ.
ಬಂಟ ಸಮಾಜವು ವಿಶಾಲವಾಗಿ ವ್ಯಾಪಿಸಿಕೊಂಡಿದೆ. ತಮ್ಮ ಬಾಲ್ಯದಲ್ಲಿ ಕಷ್ಟವಿದ್ದರೂ ಧೈರ್ಯದಿಂದ ಮುನ್ನುಗ್ಗಿ ದೂರದ ಪ್ರದೇಶಗಳಿಗೆ ಹೋಗಿ ಅಲ್ಲಿ ಉದ್ಯಮ ಆರಂಭಿಸಿದವರು ಇದ್ದಾರೆ. ಈ ಉದ್ಯಮದಿಂದ ತಮ್ಮ ಹುಟ್ಟೂರಿನವರ ಉತ್ತಮ ಜೀವನಕ್ಕೆ ಕಾರ್ಯಕರ್ತರಾಗಿದ್ದಾರೆ.ಮುಂಬಯಿಯ ಹೆಚ್ಚಿನ ಹೋಟೇಲ್ ಉದ್ಯಮಿಗಳು ಬಂಟರೆಂದರೆ ನಂಬಲು ಕಷ್ಟವಾಗುತ್ತದೆ,ಆದರೆ ಅದು ಸತ್ಯ,ಮುಂಬಯಿ ಮಾತ್ರವಲ್ಲದೆ ಬೆಂಗಳೂರು ಮತ್ತು ದೂರದ ದುಬೈಯಲ್ಲೂ ಬಂಟ ಸಮುದಾಯದವರು ಸಾಕಷ್ಟು ಮಂದಿಯಿದ್ದಾರೆ. ಬಂಟ ಮುಖಂಡರೆಲ್ಲರೂ ಸೇರಿ ತಮ್ಮ ಜಾತಿಯ ಬಗ್ಗೆ ಚಿಂತನೆ ನಡೆಸಿದ್ದಾರೆ. ಅವರು “ ವಿಶ್ವ ಬಂಟರ ಯಾನೆ ನಾಡವರ ಸಂಘ”ವನ್ನು" ಕಟ್ಟಿದ್ದಾರೆ. ಈ ಸಂಘವು ಬಂಟರಿಗಾಗಿ ಅನೇಕ ರೀತಿಯ ಸಹಾಯವನ್ನು ಮಾಡುತ್ತಿದೆ. ಶಿಕ್ಷಣಕ್ಕಾಗಿ ವಿದ್ಯಾರ್ಥಿ ವೇತನ, ಬಡವರಿಗಾಗಿ ತಮ್ಮಲ್ಲೇ ಉದ್ಯೋಗ ಕೊಟ್ಟು ಅವರ ಮುಂದಿನ ಜೀವನಕ್ಕೆ ದಾರಿ ಮಾಡಿದ್ದಾರೆ. ಬಂಟರು ಇಂದು ಅನೇಕ ಕ್ಷೇತ್ರಗಳಲ್ಲಿ ದುಡಿಯುತ್ತಿದ್ದು ಕೆಲವರಂತೂ ತಮ್ಮ ಸಂಘಕ್ಕಾಗಿ ದುಡಿಯುತ್ತಿದ್ದಾರೆ. ಇಡೀ ಪ್ರಪಂಚದಲ್ಲಿ ಸರಿಸುಮಾರು 21 ಲಕ್ಷದಷ್ಟು ಮಂದಿ ಮಾತ್ರ ಬಂಟರಾಗಿರುತ್ತಾರೆ.
ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ವಿವಿಧ ಜಾತಿಯ ಜನರು ತಮ್ಮದೇ ಆದ ವಿಶಿಷ್ಟ ಜೀವನ ಶೈಲಿಯಲ್ಲಿ ಬದುಕುತ್ತಿದ್ದಾರೆ. ಅವರು ತಮ್ಮ ಸಂಪ್ರದಾಯ ಹಾಗೂ ಈ ಜಿಲ್ಲೆಯ ಸಂಸ್ಕೃತಿಗನುಸಾರವಾಗಿ ನಡೆದುಕೊಳ್ಳುತ್ತಾರೆ. ನಮ್ಮ ಜಿಲ್ಲೆಯಲ್ಲಿ ಬ್ರಾಹ್ಮಣ, ಗೌಡ, ಪೂಜಾರಿ, ಕುಲಾಲ್, ಅಜಲಾಯ ಎಂಬ ಅನೇಕ ಜಾತಿಗಳಿದ್ದು ಇವರಲ್ಲಿ ಬಂಟ ಜಾತಿಯೂ ಒಂದು. ಬಂಟರು ತಮ್ಮ ಜಾತಿಯ ಸಂಪ್ರದಾಯಗಳನ್ನು ಪಾಲಿಸಿಕೊಂಡು ಬರುವುದರ ಜೊತೆಗೆ ಸಮಾಜದಲ್ಲಿ ಒಂದು ವಿಶಿಷ್ಟವಾದ ಸ್ಥಾನಮಾನವನ್ನು ಗಳಿಸಿಕೊಂಡಿದ್ದಾರೆ. ಬಂಟರು ಇತರ ಜಾತಿಗಳೊಂದಿಗೆ ಅನ್ಯೋನ್ಯತೆಯನ್ನು ಪಡೆದಿದ್ದು ಸ್ಥಳೀಯ ಭೂಗಣೆ ಗುತ್ತು, ಬೀಡುಗಳ ಮಟ್ಟದ ಅಧಿಕಾರಿಗಳಾಗಿ ಪ್ರಸಿದ್ಧಿ ಪಡೆದಿದ್ದಾರೆ. ಇಂದಿಗೂ ಮಂಗಳೂರು ಉಡುಪಿ, ಕುಂದಾಪುರ ಪ್ರದೇಶಗಳ ಕೆಲವು ಭಾಗಗಳಲ್ಲಿ ಬಂಟರು ಬೀಡು ಗುತ್ತುಗಳ ಮನೆಗಳಿವೆ.
ಜಿಲ್ಲೆಯ ಹೆಚ್ಚಿನ ಬಂಟರು ಕೃಷಿಯನ್ನು ಅವಲಂಬಿಸಿಕೊಂಡು ಜೀವನ ನಡೆಸುತ್ತಿದ್ದಾರೆ. ಕೆಲವರಲ್ಲಿ ಅತೀ ಹೆಚ್ಚು ಭೂಮಿ ಇದ್ದು ಲಕ್ಷಾಧಿಪತಿ, ಕೋಟ್ಯಾಧಿಪತಿಗಳಾಗಿದ್ದಾರೆ, ಕೆಲವರು ತಮ್ಮ ಜೀವನಕ್ಕೆ ತಕ್ಕ ಮಟ್ಟಿಗೆ ಸಾಕಾಗುಷ್ಟು ಭೂಮಿ ಹೊಂದಿದವರು ಇದ್ದಾರೆ. ಭೂ ಮಸೂದೆ ಜಾರಿಗೆ ಬಂದುದರಿಂದ ಹಲವು ಕಡೆಗಳಲ್ಲಿ ಜಮೀನಿನ ಒಡೆತನ ತಪ್ಪಿ ಅದೆಷ್ಟೋ ಮಂದಿ ಅನ್ಯ ಉದ್ಯೋಗಗಳನ್ನು ಆಶ್ರಯಿಸಬೇಕಾಯಿತು. ಕೆಲವರು ಬಹಳ ಉತ್ತಮ ಕೃಷಿಕರಾಗಿ , ಕೃಷಿಕಾರ್ಯದಲ್ಲಿ ತೊಡಗಿದ್ದಾರೆ. ಅನೇಕ ಮಂದಿ ತಮ್ಮ ಕೃಷಿ ಕಾರ್ಯದಿಂದಾಗಿ “ ಉತ್ತಮ ಕೃಷಿಕ” ಪ್ರಶಸ್ತಿಯನ್ನು ಪಡೆದುಕೊಂಡಿದ್ದಾರೆ.
ವಿದ್ಯುತ್ ಘಟಕ ಮತ್ತು ಚಾಲನಾ ವ್ಯವಸ್ಥೆಕ್ವೀನ್ ಮೇರಿ ೨ ವಿದ್ಯುತ್ ಘಟಕವು ನಾಲ್ಕು ಹದಿನಾರು ಸಿಲಿಂಡರ್ ಗಳು ವಾರ್ಟಿಸಿಲಾ ೧೬೪೬ ಎನ್ವಿರೋ ಎಂಜಿನ್ ಮರೈನ್ ಡೀಸಲ್ ಎಂಜಿನ್ ಗಳನ್ನು ಹೊಂದಿದ್ದು ಒಟ್ಟಿಗೆ೫೧೪ ನ್ನು ಉತ್ಪಾದಿಸುತ್ತವೆ, ಇದರೊಂದಿಗೆ ಎರಡುಸಾಮಾನ್ಯ ಎಲೆಕ್ಟ್ರಿಕ್ 2500+ ಅನಿಲ ಟರ್ಬೈನ್ ಗಳು ಒಟ್ಟಿಗೆ ಕಾರ್ಯ ನಿರ್ವಹಿಸುತ್ತವೆ. ಇಂತಹ ಸಂಯೋಜಿತ ವ್ಯವಸ್ಥೆಯನ್ನು ಎನ್ನುವರು , ಇದು ಕಡಿಮೆ ವೇಗದಲ್ಲಿ ಉತ್ತಮ ಆರ್ಥಿಕ ಪ್ರಯಾಣವನ್ನು ನೀಡುವುದಲ್ಲದೆ ಅಗತ್ಯವಾದಾಗ ಅಧಿಕ ವೇಗದಲ್ಲಿ ಚಲಿಸುವುದಕ್ಕೂ ಅನುಕೂಲಕರವಾಗಿದೆ ಮತ್ತು ಕೆಲವು ವೇಳೆ ಸಮುದ್ರ ಯಾನ ಹಡಗುಗಳಲ್ಲಿನ ಸಹಜತೆಯನ್ನೂ ಇವುಗಳಲ್ಲಿ ಕಾಣಬಹುದಾಗಿದೆ. ಆದರೆ ಕ್ವೀನ್ ಮೇರಿ ೨ ನೂಕು ಬಲದ ಲಕ್ಷಣವನ್ನು ಹೊಂದಿರುವ ಮೊದಲನೇ ಪ್ಯಾಸೇಂಜರ್ ಹಡಗು ಆಗಿದೆ, ಮತ್ತು ೧೯೭೭ರಲ್ಲಿ ನಿರ್ಮಿತವಾದ ಫಿನಿಷ್ ಫೆರ್ರಿ ಫಿನಿಜೆಟ್ ನಂತರದ ಮೊದಲನೇ ಅನಿಲ ಟರ್ಬೈನ್ ಚಾಲಿತ ಹಡಗು ಇದಾಗಿದೆ.
ಮತ್ಸ್ಯ ಪಾಡ್‌ಗಳಿಂದ ಉಂಟಾದ ನಾಲ್ಕು ರೋಲ್ಸ್ -ರಾಯ್ಸ್ ನೂಕು ಘಟಕಗಳು ಮೇಲ್ಮುಖ ಒತ್ತಡವನ್ನು ಒದಗಿಸುತ್ತವೆ, ಇವುಗಳಲ್ಲಿ ಪ್ರತಿಯೊಂದು ಪ್ರತ್ಯೇಕವಾಗಿ ಹೊಂದಿಸಿದ ಬ್ಲೇಡ್ ಗಳು ಇರುವ ಕಡಿಮೆ ಕಂಪನವಿರುವ ಕಮೇವಾ ಚಾಲಕವನ್ನು ಹೊಂದಿವೆ. ಬ್ರಿಡ್ಜ್ ಪರದೆಯ ಮುಂಭಾಗದಲ್ಲೇ ಅಂದರೆ ಡೆಕ್ ನ ಸ್ವಲ್ಪ ಹಿಂಭಾಗದಲ್ಲಿ ಕ್ವೀನ್ ಮೇರಿ೨ ಎಂಟು ಹೆಚ್ಚುವರಿ ಬ್ಲೇಡ್ ಗಳನ್ನು ಹೊಂದಿದೆ. ಮುಂಭಾಗದ ಜೋಡಿಯನ್ನು ಸ್ಥಿರವಾಗಿ ಬಿಗಿ ಗೊಳಿಸಲಾಗಿದೆ, ಆದರೆ ಹಿಂಭಾಗದ ಜೋಡಿಯನ್ನು ಚುಕ್ಕಾಣಿಯನ್ನು ತೆಗೆಯಲು ಅನುಕೂಲವಾಗುವಂತೆ ೩೬೦ ಯಲ್ಲಿ ತಿರುಗು ವಂತೆ ಮಾಡಬಹುದಾಗಿದೆ. ೧೯೬೧ರಲ್ಲಿ ನಿರ್ಮಿಸಲಾದ ಫ್ರಾನ್ಸ್ ನ ನಂತರ ಕ್ವೀನ್ ಮೇರಿ ೨ ನಾಲ್ಕು ಪಟ್ಟು ನೂಕು ಬಲವನ್ನು ಹೊಂದಿರುವ ಮೊದಲನೇ ಪ್ಯಾಸೇಂಜರ್ ಹಡಗು ಆಗಿ ನಿರ್ಮಾಣಗೊಂಡಿದೆ.
ಬಹುತೇಕ ಆಧುನಿಕ ಹಡಗುಗಳಲ್ಲಿ ಇದ್ದಂತೆ, ಕ್ವೀನ್ ಮೇರಿಯ ನೂಕು ಬಲ ಯಾಂತ್ರಿಕತೆಯು ಅದರ ಚಾಲಕಗಳಿಂದ ವಿದ್ಯುತ್ ಶಕ್ತಿಯ ಮೂಲಕ ಯುಗ್ಮ ರಹಿತಗೊಳ್ಳುತ್ತದೆ ಮತ್ತು ಆದ್ದರಿಂದ ಅದರ ಚಾಲಿತ ವ್ಯವಸ್ಥೆಯನ್ನು " ಎಲೆಕ್ಟ್ರಿಕ್ " ಎಂದು ವಿವರಿಸಲಾಗಿದೆ. ಡೀಸಲ್ ಎಂಜಿನ್ ಗಳು ಮತ್ತು ಅನಿಲ ಟರ್ಬೈನ್ ಗಳು ವಿದ್ಯುಜನಕಗಳು ತಿರುಗುವಂತೆ ಮಾಡುತ್ತವೆ, ಇದು ಪಾಡೆಡ್ ಚಾಲಕಗಳ ಒಳಗಿರುವ ನಾಲ್ಕು ಆಲ್‌ಸ್ಟಮ್ ವಿದ್ಯುತ್ ಮೋಟಾರ್ ಗಳು ಚಲಿಸುವಂತೆ ಮಾಡುತ್ತದೆ.
ಸಾಮಾನ್ಯವಾಗಿ, ಕ್ವೀನ್ ಮೇರಿ೨ ಯ ಅನಿಲ ಟರ್ಬೈನ್ ಗಳನ್ನು ಅದರ ಡೀಸಲ್ ಗಳೊಂದಿಗೆ ಹೊದಿಕೆಯ ಆಳದಲ್ಲಿ ಎಂಜಿನ್ ಕೋಣೆ ಯಲ್ಲಿ ಇರಿಸಲಾಗುವುದಿಲ್ಲ, ಆದರೆ ಅದಕ್ಕೆ ಬದಲಾಗಿ ಹೊಗೆ ಕೊಳವೆಯ ಕೆಳಭಾಗದಲ್ಲಿ ಒಂದು ಶಬ್ದ ನಿರೋಧಕ ಕೋಣೆಯಲ್ಲಿ ಇರಿಸಲಾಗಿರುತ್ತದೆ. ಈ ವ್ಯವಸ್ಥೆಯು ಹಡಗು ವಿನ್ಯಾಸಕಾರರಿಗೆ ಆಕ್ಸಿಜನ್ ಅಗತ್ಯವಿರುವ ಟರ್ಬೈನ್ ಗಳಿಗೆ ಹಡಗಿನ ಎತ್ತರಕ್ಕೂ ನಳಿಕೆಗಳ ಮೂಲಕ ಗಾಳಿಯನ್ನು ಕಳುಹಿಸುವುದಕ್ಕೆ ಬದಲಾಗಿ , ನೇರವಾಗಿ ಗಾಳಿಯ ಸರಬರಾಜನ್ನು ಮಾಡುವಂತೆ ಸಹಾಯಮಾಡಿತು, ಇದರಿಂದ ಅಮೂಲ್ಯವಾದ ಒಳ ಅವಕಾಶವು ನಷ್ಟವಾಗುವುದನ್ನು ತಡೆಯಲು ಸಹಾಯ ಮಾಡಿತು.
ಲವಣ ರಹಿತ ನೀರು ಕ್ವೀನ್ ಮೇರಿ೨ ಗೆ ಮೂರು ಸಮುದ್ರ ನೀರಿನ ಲವಣ ರಹಿತ ಘಟಕಗಳಿಂದ ಸರಬರಾಜಾಗುತ್ತದೆ. ಪ್ರತಿ ದಿನಕ್ಕೆ ರಷ್ಟು ಸಾಮರ್ಥ್ಯವನ್ನು ಹೊಂದಿರುವ , ಪ್ರತಿಯೊಂದು ಘಟಕವೂ ಮಲ್ಟಿ ಪಲ್ ಎಫೆಕ್ಟ್ ಪ್ಲೇಟ್ ಭಟ್ಟಿ ಇಳಿಸುವಿಕೆ ತಂತ್ರ ಜ್ಞಾನವನ್ನು ಬಳಸಿಕೊಳ್ಳುತ್ತದೆ. ಘಟಕಗಳಿಗೆ ಬೇಕಾಗುವ ಶಕ್ತಿಯು ಹಡಗಿನ ಅನಿಲ ಟರ್ಬೈನ್‌ಗಳು ಮತ್ತು ಡೀಸಲ್ ಎಂಜಿನ್ ಗಳಿಂದ ಬರುವ ಹಬೆ ಮತ್ತು ತಂಪಾದ ನೀರಿನಿಂದ ದೊರೆಯುತ್ತದೆ ಅಥವಾ ಮತ್ತೂ ಅಗತ್ಯವಾದರೆ ತೈಲ ದಹನ ಬಾಯ್ಲರ್ ಗಳಿಂದ ಬರುವ ಹಬೆಯಿಂದ ಪಡೆಯುತ್ತವೆ. ಸಾಂಪ್ರದಾಯಿಕ ಬಹುಪಯೋಗಿ- ಪರಿಣಾಮ ಭಟ್ಟಿ ಇಳಿಸುವಿಕೆ ತಂತ್ರ ಜ್ಞಾನವು ಹಡಗಿನ ಘಟಕದಲ್ಲಿ ಸುಧಾರಣೆಯನ್ನು ತಂದಿದೆ, ಇದರ ಮೂಲಕ ಪ್ಲೇಟ್ ಗಳ ಸ್ಕೇಲಿಂಗ್ನ್ನು ಕಡಿಮೆಮಾಡಿ, ಅವಶ್ಯ ನಿರ್ವಹಣೆಯನ್ನು ಕಡಿಮೆಗೊಳಿಸಲು ಸಾಧ್ಯವಾಗಿದೆ. ಲವಣ ರಹಿತ ನೀರು ಪ್ರತಿ ಮಿಲಿಯನ್ ಗೆ ಐದು ಭಾಗಗಳಂತೆ ಅತ್ಯಂತ ಕಡಿಮೆ ಅವಣಾಂಶವನ್ನು ಹೊಂದಿರುತ್ತದೆ. ಇನ್ನೂ ಹೆಚ್ಚುವರಿ ಸಾಮರ್ಥ್ಯವಿರುವಂತೆ ಪ್ರತಿ ದಿನಕ್ಕೆ ಲೀಟರ್ ಸಾಮರ್ಥ್ಯದಂತೆ ರಷ್ಟು ಒಟ್ಟು ಸರಾಸರಿ ನೀರನ್ನು ಉತ್ಪಾದಿಸುತ್ತದೆ.
ಮೂರು ಘಟಕಗಳಲ್ಲಿ ಕೇವಲ ಎರಡರಿಂದ ಹಡಗಿಗೆ ಸಾಕಾಗುವಷ್ಟು ಸರಬರಾಜು ದೊರೆಯುತ್ತದೆ. ಕುಡಿಯುವ ನೀರಿನ ಟ್ಯಾಂಕ್‌ಗಳು ಸಾಮರ್ಥ್ಯವನ್ನು ಹೊಂದಿದ್ದು, ಮೂರು ದಿನಗಳಿಗಿಂತ ಹೆಚ್ಚು ಸಾಕಾಗುವಷ್ಟು ನೀರನ್ನು ಸಂಗ್ರಹಿಸುತ್ತವೆ. ಎಂಜಿನ್‌ಗಳು ಕಡಿಮೆ ಭಾರದಲ್ಲಿ ಕಾರ್ಯ ನಿರ್ವಹಿಸುವಾಗ ಡೀಸಲೈನೇಶನ್ ಘಟಕಗಳು ಕೆಲಸ ಮಾಡಲು ಬೇಕಾಗುವಷ್ಟರ ಮಟ್ಟಿಗೆ ಸಮುದ್ರದ ನೀರನ್ನು ಕಾಯಿಸಲು ಎಂಜಿನ್ ಜಾಕೆಟ್ ನೀರಿನ ಉಷ್ಣತೆಯು ಸಾಕಾಗುವುದಿಲ್ಲ. ಇಂತಹ ಸಂದರ್ಭಗಳಲ್ಲಿ, ಸಮುದ್ರದ ನೀರನ್ನು ಬಿಸಿ ಮಾಡಲು ತೈಲ ದಹನ ಬಾಯ್ಲರ್‌ಗಳನ್ನು ಉಪಯೋಗಿಸಲಾಗುತ್ತದೆ. ಈ ರೀತಿಯಲ್ಲಿ ಹಬೆಯನ್ನು ಉತ್ಪಾದಿಸುವ ಪ್ರಕ್ರಿಯೆಯು ದುಬಾರಿಯಾದದ್ದರಿಂದ ಆರ್ಥಿಕವಾಗಿ ಅಷ್ಟು ಅನುಕೂಲವಲ್ಲ. ಆದ್ದರಿಂದ, ಇದನ್ನು ಹಡಗಿನಲ್ಲಿ ಉತ್ಪಾದಿಸುವುದಕ್ಕಿಂತ ಒಂದು ನಿರ್ಧಿಷ್ಟ ಬಂದರಿನಲ್ಲಿ ನೀರನ್ನು ಕೊಳ್ಳುವುದು ಅಗ್ಗ ವಾಗಬಹುದು. ಸಮುದ್ರದ ನೀರನ್ನು ಹಡಗಿನ ಒಳಕ್ಕೆ ತೆಗೆದುಕೊಳ್ಳಲು ಹಡಗಿನ ಹೊದಿಕೆಯಲ್ಲಿ ಒಳಹರಿವಿನ ಕೊಳವೆಗಳು ಇರುತ್ತವೆ. ಎಂಜಿನ್ ಗಳಿಂದ ಹೊರಬರುವ ತಂಪಾದ ನೀರಿನೊಂದಿಗೆ ಪ್ರಭಲ ಲವಣ ದ್ರಾವಣ ವನ್ನು ಹಡಗಿನ ಸ್ಟರ್ನ್ ನ ಹತ್ತಿರದಿಂದ ಸಮುದ್ರಕ್ಕೆ ಬಿಡಲಾಗುತ್ತದೆ.
ಆರ್ಎಮ್‌ಎಸ್ ಕ್ವೀನ್ ಮೇರಿ ೨ ಒಂದು ಅಟ್ಲಾಂಟಿಕ್ ಆಚೆಗಿನ ಸಮುದ್ರಯಾನ ಹಡಗು ಆಗಿದೆ.
೧೯೬೯ ರಿಂದಲೂ ನಿರ್ಮಾಣಗೊಂಡ ಹಡಗುಗಳಲ್ಲಿ, ಕುನಾರ್ಡ್ ಲೈನ್ನ ಸೇನಾಪತಿ ಹಡಗಿನ ಉತ್ತರಾಧಿಕಾರಿಯಾಗಿ ರಚಿಸಲ್ಪಟ್ಟ ಪ್ರಪ್ರಥಮ ಸಮುದ್ರಯಾನ ಹಡಗು ಇದಾಗಿದೆ.
ಕ್ವೀನ್ ಮೇರಿ ಎಂಬ ಹೆಸರು ರಾಜ ಜಾರ್ಜ್ ನ ಹೆಂಡತಿಯಾದ ಮೇರಿ ಆಫ್ ಟೆಕ್ಳಿಂದ ಬಂದಿದೆ. ೨೦೦೮ ರಲ್ಲಿ ಮಹಾರಾಣಿ ಎಲಿಜಬೆತ್ ತಮ್ಮ ಕರ್ತವ್ಯದಿಂದ ನಿವೃತ್ತಿ ಹೊಂದಿದಾಗಿನಿಂದಲೂ, ಕ್ವೀನ್ ಮೇರಿ ೨ ತನ್ನ ವಾರ್ಷಿಕ ಪ್ರಪಂಚ ಪರ್ಯಟನೆ ಮತ್ತು ಇತರ ಪ್ರಯಾಣಗಳ ಹೊರತಾಗಿಯೂ ಅಟ್ಲಾಂಟಿಕ್ ಮಹಾಸಾಗರವನ್ನು ದಾಟುವ ಪ್ರಮುಖ ಸಮುದ್ರಯಾನ ಹಡಗು ಆಗಿ ಕಾರ್ಯ ನಿರ್ವಹಿಸುತ್ತಿದೆ.
೨೦೦೩ ರಲ್ಲಿ ಚಾಂಟಿಯರ್ಸ್ ಡೆ ಎಲ್ ಅಟ್ಲಾಂಟಿಕ್ ನಿಂದ ತಾನು ನಿರ್ಮಿಸಲ್ಪಟ್ಟ ಸಮಯದಲ್ಲಿ. ಕ್ವೀನ್ ಮೇರಿ ೨ ಹಿಂದೆಂದೂ ನಿರ್ಮಾಣಗೊಂಡಿರದ ಅತ್ಯಂತ ಉದ್ದವಾದ, ಅಗಲವಾದ ಮತ್ತು ಎತ್ತರವಾದ ಪ್ಯಾಸೇಂಜರ್ ಹಡಗು ಆಗಿ ಹೊರಹೊಮ್ಮಿತು. ಏಪ್ರಿಲ್ ೨೦೦೬ಲ್ಲಿ ರಾಯಲ್ ಕೆರೇಬಿಯನ್ ಇಂಟರ್ ನ್ಯಾಷನಲ್' ನಿರ್ಮಾಣಗೊಳ್ಳುವವರೆಗೂ ಇದು ತನ್ನ ಈ ಹೆಸರನ್ನು ಉಳಿಸಿಕೊಂಡೇ ಬಂದಿತ್ತು, ನಂತರ ಅಕ್ಟೋಬರ್ ೨೦೦೯ ಅದೇ ಕಂಪನಿ ಈ ದಾಖಲೆಯನ್ನು ಹಿಮ್ಮೆಟ್ಟಿತು. ಆದರೆ, ಕ್ವೀನ್ ಮೇರಿ ೨ ಇಲ್ಲಿಯವರೆಗೂ ನಿರ್ಮಾಣಗೊಂಡ ಅತ್ಯಂತ ದೊಡ್ಡ ಪ್ರವಾಸಿ ಹಡಗು ಎನಿಸಿಕೊಂಡಿದೆ.
ಪ್ರಮುಖವಾಗಿ ಕ್ವೀನ್ ಮೇರಿ ೨ನ್ನು ಅಟ್ಲಾಂಟಿಕ್ ಸಮುದ್ರವನ್ನು ದಾಟುವ ಉದ್ದೇಶದಿಂದ ನಿರ್ಮಿಸಲಾಗಿತ್ತು, ಆದ್ದರಿಂದ ಇದನ್ನು ಇತರ ಹಡಗುಗಳಿಗಿಂತ ಭಿನ್ನವಾಗಿ ನಿರ್ಮಾಣ ಮಾಡಲಾಗಿತ್ತು.
ಹಡಗಿನ ಅಂತಿಮ ಬೆಲೆ ಪ್ರತಿ ಬರ್ತ್‌ಗೆ ಸುಮಾರು $೩೦೦,೦೦೦ ರಷ್ಟು ಇದ್ದು, ಅನೇಕ ಸಮಕಾಲೀನ ಸಮುದ್ರ ಯಾನ ಹಡಗುಗಳಿಗಳ ಬೆಲೆಗಿಂತ ಹೆಚ್ಚು ಕಡಿಮೆ ಎರಡಷ್ಟಿತ್ತು.
ಇದಕ್ಕೆ ಕಾರ‍ಣ, ಒಂದು ಸಮುದ್ರ ಯಾನ ಹಡಗನ್ನಾಗಿ ವಿನ್ಯಾಸಗೊಳಿಸಲು ಅಗತ್ಯವಿದ್ದ ಹಡಗಿನ ದೊಡ್ಡ ಗಾತ್ರ, ಅದಕ್ಕಾಗಿ ಬಳಸಿದ ಅತ್ಯುನ್ನತ ಗುಣಮಟ್ಟದ ವಸ್ತುಗಳು ಮತ್ತು ಒಂದು ಸಾಮಾನ್ಯ ಹಡಗಿನ ನಿರ್ಮಾಣಕ್ಕಿಂತ ೪೦% ರಷ್ಟು ಹೆಚ್ಚು ಪ್ರಮಾಣದ ಕಬ್ಬಿಣವನ್ನು ಬಳಸಬೇಕಾದುದು.
ಇದು, ರಷ್ಟು ವೇಗವನ್ನು ಹೊಂದಿರುವ ಓಯಸಿಸ್ ಆಫ್ ದಿ ಸೀಸ್ ನಂತಹ ಸಮಕಾಲೀನ ಸಮುದ್ರಯಾನ ಹಡಗಿಗಿಂತ ರಷ್ಟು ಹೆಚ್ಚು ಸಮುದ್ರಯಾನ ವೇಗವೂ ಹಾಗೂ ರಷ್ಟು ಗರಿಷ್ಟ ವೇಗವನ್ನೂ ಹೊಂದಿದೆ.
ಇತರ ಹಡಗುಗಳಲ್ಲಿ ಬಳಸಿದ ಡೀಸಲ್ -ವಿದ್ಯುತ್ ವಿನ್ಯಾಸಕ್ಕೆ ಬದಲಾಗಿ, ಅತ್ಯಂತ ಹೆಚ್ಚು ವೇಗವನ್ನು ಪಡೆಯಲು ಕ್ವೀನ್ ಮೇರಿ ೨ ರಲ್ಲಿ ವಿನ್ಯಾಸವನ್ನು ಬಳಸಲಾಗಿತ್ತು.
ಡೀಸಲ್ ಜನರೇಟರ್‌ಗಳಿಂದ ಬರುವ ಶಕ್ತಿಯನ್ನು ವೃದ್ಧಿ ಮಾಡಲು ಇದಕ್ಕಾಗಿ ಹೆಚ್ಚುವರಿ ಅನಿಲ ಟರ್ಬೈನ್‌ಗಳು ಇದ್ದವು ಮತ್ತು ದರ ಮೂಲಕ ಹಡಗು ಒಂದು ಉನ್ನತ ಮಟ್ಟದ ವೇಗವನ್ನು ಗಳಿಸಲು ಅನುಕೂಲಕರವಾಗಿತ್ತು.
ಕ್ವೀನ್ ಮೇರಿ ೨ ಸೌಲಭ್ಯಗಳು ಹದಿನೈದು ರೆಸ್ಟೋರೆಂಟ್ ಗಳು ಮತ್ತು ಬಾರ್‌ಗಳು, ಐದು ಈಜುಕೊಳಗಳು, ಒಂದು ಗಾಯನ ಮಂದಿರ, ಒಂದು ನೃತ್ಯಗಾರ, ಒಂದು ಚಲನಚಿತ್ರ ಮಂದಿರ ಮತ್ತು ಸಮುದ್ರದಲ್ಲೇ ಮೊದಲ ತಾರಾಲಯ ಗಳನ್ನು ಒಳಗೊಂಡಿದೆ.
ಪ್ರಮುಖವಾಗಿ ತನ್ನ ಭೋಜನ ವ್ಯವಸ್ಥೆಯಲ್ಲಿನ ಆಯ್ಕೆಗಳ ಮುಖಾಂತರ ಕ್ವೀನ್ ಮೇರಿ ೨ ಒಂದು ಸುಸಜ್ಜಿತ ವ್ಯವಸ್ಥೆ ಯನ್ನು ಹೊಂದಿರುವ ಕೆಲವೇ ಹಡಗುಗಳಲ್ಲಿ ಇದೂ ಒಂದಾಗಿದೆ.
ನಿರ್ಮಾಣ ಕಾರ್ಯವನ್ನು ನಿಗದಿತ ಸಮಯಕ್ಕೆ ಸರಿಯಾಗಿ ಪೂರ್ಣಗೊಳಿಸಲಾಯಿತು.
ಹಡಗಿನ ಅಂತಿಮ ಬೆಲೆ ಪ್ರತಿ ಬರ್ತ್‌ಗೆ ಸುಮಾರು $೩೦೦,೦೦೦ ರಷ್ಟಿತ್ತು, ಇದು ಹೆಚ್ಚು ಕಡಿಮೆ ಅನೇಕ ಪ್ಯಾಸೆಂಜರ್ ಹಡಗುಗಳಿಗಿಂತ ಎರಡು ಪಟ್ಟು ಹೆಚ್ಚಾಗಿತ್ತು.
ಹಡಗಿನ ದೊಡ್ದ ಗಾತ್ರ, ಉನ್ನತ ಗುಣಮಟ್ಟದ ವಸ್ತುಗಳ ಬಳಕೆ ಮತ್ತು ಒಂದು ಸಾಮಾನ್ಯ ಹಡಗನ್ನು ವಿನ್ಯಾಸ ಗೊಳಿಸುವುದಕ್ಕೆ ಬಳಸಿದ್ದಕ್ಕಿಂತ ೪೦% ರಷ್ಟು ಹೆಚ್ಚಿನ ಕಬ್ಬಿಣವನ್ನು ಉಪಯೋಗಿಸಿದ್ದು ಇದರ ಉನ್ನತ ಬೆಲೆಗೆ ಕಾರಣವಾಯಿತು.
೮ ಜನವರಿ ೨೦೦೪ ರಂದು ಹಡಗಿಗೆ ಆಕೆಯ ನಾಮಕೆ ವಾಸ್ತೆಯ ಮೊಮ್ಮಗಳಾದ ಕ್ವೀನ್ ಎಲಿಜಬೆತ್ ರಿಂದ ನಾಮಕರಣ ಮಾಡಿಸಲಾಯಿತು.ಡೇವಿಡ್ಸನ್, ಕಾರ್ಲಾ. "ಲಾಂಗ್ ಲೀವ್ ದಿ ಕ್ವೀನ್ಸ್ ",ಅಮೇರಿಕನ್ ಹೆರಿಟೇಜ್ , ಆಗಸ್ಟ್/ಸೆಪ್ಟೆಂಬರ್ ೨೦೦೫.
ಹೊರಭಾಗಕ್ವೀನ್ ಮೇರಿ ೨ ಯ ಪ್ರಮುಖ ನೌಕಾ ವಿನ್ಯಾಸಕಾರರು ಕಾರ್ನಿವಲ್ ನ ಹೌಸ್ ವಿನ್ಯಾಸಕಾರರಾದ ಸ್ಟೀಫನ್ ಪೈನ್.ಕ್ವೀನ್ ಎಲಿಜಬೆತ್೨ ಮತ್ತು ಹಡಗಿನ ಪೂರ್ವಜವಾದ ಕ್ವೀನ್ ಮೇರಿ ಯಂತಹ ಸಮುದ್ರ ಯಾನ ಹಡಗುಗಳನ್ನು ಹೋಲುವಂತೆ ಅನೇಕ ರೀತಿಯ ವಿನ್ಯಾಸಗಳನ್ನು ಅಳವಡಿಸುವುದು ಪೈನ್ ರವರ ಉದ್ದೇಶವಾಗಿತ್ತು.
ಹಡಗಿನ ಸೇತುವೆಯ ಪರದೆಯ ಎರಡೂ ಕಡೆಗಳಲ್ಲಿ ಮತ್ತು ಉನ್ನತ ರಚನೆಯ ಹಿಂಭಾಗದ ತುದಿಯಲ್ಲಿ ಇರುವ ಮೂರು ಕಪ್ಪು ಪಟ್ಟಿಗಳು ಈ ಗುಣಲಕ್ಷಣಗಳಲ್ಲಿ ಪ್ರಮುಖವಾದವು, ಇವು ಮೊದಲ ಕ್ವೀನ್ ಮೇರಿ ಯ ಮುಂಭಾಗದ ಡೆಕ್ ಗಳನ್ನು ನೆನಪಿಸುವಂತೆ ಕಾಣುತ್ತವೆ.ಕ್ವೀನ್ ಮೇರಿ ೨ ಹಡಗು ಹೆಚ್ಚಿನ ವೇಗದಲ್ಲಿ ಚಲಿಸುವಾಗ ಬರುವ ಗಾಳಿಯಿಂದ ಪ್ರಯಾಣಿಕರನ್ನು ರಕ್ಷಿಸಲು ಗಾಳಿ ಪರದೆಗಳಿರುವ ಹೊರಗಿನ ಡೆಕ್ ಅವಕಾಶವನ್ನು ಹೊಂದಿದೆ.
ಹಡಗಿನಲ್ಲಿರುವ ಐದು ಈಜುಕೊಳಗಳಲ್ಲಿ ನಾಲ್ಕು ಹೊರಾಂಗಣದ ಈಜುಕೊಳಗಳಾಗಿವೆ( ಇವುಗಳಲ್ಲಿ ಒಂದು ಮಾತ್ರ ಚಿಕ್ಕ ಮಕ್ಕಳ ಉಪಯೋಗಕ್ಕಾಗಿ ಒಂದು ಇಂಚು ಆಳವಿದೆ)
ಡೆಕ್ ೧೨ ರಲ್ಲಿರುವ ಒಂದು ಈಜುಕೊಳವು ಹಿಂದೆ ಮುಂದೆ ಸರಿಯಬಹುದಾದ ಒಂದು ಮಾಗ್ರೊ ಡೋಮ್ ನಿಂದ ಮುಚ್ಚಲ್ಪಟ್ಟಿದೆ.
ಕ್ಯಾನಿಯಾನ್ ರಾಂಚ್ ಸ್ಪಾ ಕ್ಲಬ್ ನಲ್ಲಿ , ಡೆಕ್ ೭ ರಲ್ಲಿ ಒಳಾಂಗಣ ಈಜು ಕೊಳವಿದೆ.
ಯಂತಹ ಸಹಜ ಹಡಗುಗಳೊಂದಿಗೆ, ಡೆಕ್ ೭ ರಲ್ಲಿ ವಾಯು ವಿಹಾರ ಡೆಕ್ ನ ಸುತ್ತ ಒಂದು ನಿರಂತರ ಹೊದಿಕೆ ಇದೆ. ವಾಯು ವಿಹಾರಿ ಡೆಕ್ ಸೇತುವೆ ಪರದೆಯ ಹಿಂಭಾಗದಲ್ಲಿ ಹಾದು ಹೋಗುತ್ತದೆ ಮತ್ತು ಹಡಗು ಅತಿ ಹೆಚ್ಚು ವೇಗದಲ್ಲಿ ಚಲಿಸುವಾಗ ಉಂಟಾಗುವ ಪ್ರಭಲವಾದ ಮಾರುತಗಳಿಂದ ಪ್ರಯಾಣಿಕರನ್ನು ರಕ್ಷಿಸಲು ಡೆಕ್ ನ ಸುತ್ತ ಸಂಚರಿಸುವುದಕ್ಕೆ ಅವಕಾಶವನ್ನು ಮಾಡಿಕೊಡುತ್ತದೆ.
ಸೂಪರ್ ರಚನೆಯಲ್ಲಿ ರಕ್ಷಣಾ ದೋಣಿಗಳು ನಿಲ್ಲಲು ಸ್ಥಳಾವಕಾಶವನ್ನು ಕಲ್ಪಿಸುವುದಕ್ಕೋಸ್ಕರ ಹಡಗಿನ ಪಾರ್ಶ್ವಗಳಲ್ಲಿ ವಾಯುವಿಹಾರಿಗಳನ್ನು ನಿರ್ಮಿಸಲಾಯಿತು.
ನ ಗುಣಮಟ್ಟಗಳ ಪ್ರಕಾರ ರಕ್ಷಣಾ ದೋಣಿಗಳು ಹಡಗಿನ ಹೊದಿಕೆಯ ಕೆಳ ಭಾಗದಲ್ಲಿ ಇರಬೇಕಾಗಿತ್ತು, ಆದರೆ ಕ್ವೀನ್ ಮೇರಿ ೨ ಯ ಹೊರನೋಟದ ದೃಷ್ಟಿಯಿಂದ ಹಾಗೂ ಉತ್ತರ ಅಟ್ಲಾಂಟಿಕ್ ಮಾರುತಗಳ ಭಯದಿಂದ ರಕ್ಷಣಾ ದೋಣಿಗಳನ್ನು ಸಂರಕ್ಷಿಸುವ ದೃಷ್ಟಿಯಿಂದ, ಪೈನ್ ರವರು ಅಧಿಕಾರಿಗಳಿಗೆ ಕ್ವೀನ್ ಮೇರಿ೨ ಯನ್ನು ಈ ಅವಶ್ಯಕತೆಯಿಂದ ರಿಯಾಯಿತಿ ನೀಡುವಂತೆ ಮತ್ತು ದೋಣಿಗಳನ್ನು ನೀರಿನ ಮಟ್ಟಕ್ಕಿಂತ ಮೇಲೆ ಇಡುವಂತೆ ಮನವೊಲಿಸಿದರು.
ಬಹುತೇಕ ಆಧುನಿಕ ಪ್ಯಾಸೇಂಜರ್ ಹಡಗುಗಳಲ್ಲಿರುವಂತೆ, ಕ್ವೀನ್ ಮೇರಿ ೨ ಯಲ್ಲಿರುವ ಪ್ರಮುಖ ಸಾರ್ವಜನಿಕ ಕೊಠಡಿಗಳಲ್ಲಿ ಅನೇಕವು ಹಡಗಿನ ಕೆಳ ಡೆಕ್‌ಗಳಲ್ಲಿ ಇದ್ದು, ಪ್ರಯಾಣಿಕರ ಕ್ಯಾಬೀನುಗಳನ್ನು ಮೇಲೆ ಇರಿಸಲಾಗಿದೆ.
ಇದು ಸಾಂಪ್ರದಾಯಿಕ ಸಮುದ್ರಯಾನ ಹಡಗುಗಳ ಅಭ್ಯಾಸಕ್ಕೆ ವಿರುದ್ಧವಾಗಿತ್ತು, ಆದರೆ ಇದರ ವಿನ್ಯಾಸವು ಬಲವಾದ ಹಡಗಿನ ಹೊದಿಕೆಯಲ್ಲಿ ದೊಡ್ದ ಕೋಣೆಗಳು ಇರುವುದಕ್ಕೆ ಅನುವು ಮಾಡಿಕೊಟ್ಟಿತ್ತು, ಅಷ್ಟೆ ಅಲ್ಲದೆ ಹಡಗಿನ ಮೇಲ್ಭಾಗದಲ್ಲಿ ಹೆಚ್ಚಿನ ಪ್ರಯಾಣಿಕರಿಗೆ ಖಾಸಗಿ ಬಾಲ್ಕನಿಗಳು ಇದ್ದು , ಅತಿ ದೊಡ್ದ ಅಲೆಗಳ ಯಾವುದೇ ತೊಂದರೆಯಿಂದ ಮುಕ್ತವಾಗಿದ್ದವು.
ಪೈನ್‌ರವರು ಡೆಕ್‌ಗಳ ಎರಡು ಪ್ರಮುಖ ಸಾರ್ವಜನಿಕ ಕೊಠಡಿಗಳಿಗೆ , ಒಂದು ಮಧ್ಯ ಅಕ್ಷೆಯನ್ನು ರೂಪಿಸುವ ಉದ್ದೇಶ ಹೊಂದಿದ್ದರು, ಆದರೆ ಒಂದು ಸಂಪೂರ್ಣ ನೀಳ ನೋಟವು ಹಡಗಿನಲ್ಲಿನ ಅನೇಕ ಕೋಣೆಗಳಿಂದ ಒಡೆಯಲ್ಪಟ್ಟಿತು.
ಸ್ಟರ್ನ್‌ಗೆ ನೇರವಾಗಿ ಅಲ್ಲದೇ ಇದ್ದರೂ ಹಡಗಿನ ಇನ್ನೊಂದು ಹಿಂಭಾಗದಲ್ಲಿ ಭೋಜನದ ಕೋಣೆಗಳನ್ನು ನಿರ್ಮಿಸಲಾಗಿತ್ತು, ಹಡಗಿನ ಮಂದಿನ ಮತ್ತು ಹಿಂಭಾಗದಲ್ಲಿ ಮಾಡಿರುವ ಪಿಚಿಂಗ್ ಅತ್ಯಂತ ಗಮನಾರ್ಹವಾದುದು ಹಾಗೂ ಹೆಚ್ಚಿನ ವೇಗದಲ್ಲಿರುವಾಗ ಉಂಟಾಗುವ ಕಂಪನಗಳು ಉಪಹಾರ ಸೇವಿಸುತ್ತಿರುವ ಪ್ರಯಾಣಿಕರಿಗೆ ತೊಂದರೆಯನ್ನುಂಟು ಮಾಡಬಹುದಾಗಿದ್ದವು.
ಡೆಕ್ ೨, ಹಡಗಿನ ಅತ್ಯಂತ ಕೆಳಗಿನ ಡೆಕ್ ಆಗಿದ್ದು , ಪ್ರಕಾಶಮಾನವಾದ ಚಲನಚಿತ್ರ ಮಂದಿರಗಳು, ತಾರಾಲಯ ರಾಯಲ್ ಕೋರ್ಟ್ ಥಿಯೇಟರ್; ಗ್ರಾಂಡ್ ಲೊಬ್ಬಿ, " ಎಂಪೈರ್ ಕ್ಯಾಸಿನೋ"; ಗೋಲ್ಡನ್ ಲಯನ್ ಕ್ಲಬ್"; ಮತ್ತು ಬ್ರಿಟಾನಿಯಾ ರೆಸ್ಟೊರೆಂಟ್ ನ ಕೆಳಭಾಗವನ್ನು ಹೊಂದಿದೆ.
ಡೆಕ್ ೩ ಇಲ್ಯೂಮಿನೇಷನ್ ಗಳ ಮೇಲಿನ ಹಂತಗಳನ್ನು ಹೊಂದಿದ್ದು , ರಾಯಲ್ ಕೋರ್ಟ್ ಥಿಯೇಟರ್ ಮತ್ತು ಬ್ರಿಟಾನಿಯಾ ರೆಸ್ಟೊರೆಂಟ್ ಹಾಗೂ ಒಂದು ಸಣ್ಣ ಶಾಪಿಂಗ್ ಆರ್ಕೆಡ್ ," ವೀವ್ ಶಾಂಪೇನ್ ಬಾರ್ " , ಚಾರ್ಟ್ ರೂಮ್, ಸರ್ ಸಾಮುವೇಲ್ಸ್ ವೈನ್ ಬಾರ್ , ದಿ " ಕ್ವೀನ್ ರೂಮ್" ಮತ್ತು "೩೨" ರಾತ್ರಿ ಕ್ಲಬ್ ಗಳು ಇಲ್ಲಿವೆ.
ಇನ್ನೊಂದು ಪ್ರಮುಖ ಸಾರ್ವಜನಿಕ ಡೆಕ್ ಎಂದರೆ ಡೆಕ್ ೭, ಇದರಲ್ಲಿ ," ಕ್ಯಾನಿಯನ್ ರಾಂಚ್ ಸ್ಪಾ", " ವಿಂಟರ್ ಗಾರ್ಡನ್" , "ಕಿಂಗ್ಸ್ ಕೋರ್ಟ್", "ದಿ ಕ್ವೀನ್ಸ್ ಗ್ರಿಲ್ ಲೌಂಜ್" ಮತ್ತು ಅತಿ ಹೆಚ್ಚು ದರವನ್ನು ನೀಡುವ ಪ್ರಯಾಣಿಕರಿಗಾಗಿ ದಿ "ಕ್ವೀನ್ಸ್ ಗ್ರಿಲ್ " ಮತ್ತು " ಪ್ರಿನ್ಸೆಸ್ ಗ್ರಿಲ್" ರೆಸ್ಟೋರೆಂಟ್ ಗಳು ಇವೆ.
ಡೆಕ್ ೮ ರಲ್ಲಿರುವ ಕೊಠಡಿಗಳೆಂದರೆ ಟೋಡ್ ಇಂಗ್ಲೀಷ್ ರೆಸ್ಟೋರೆಂಟ್, ೮,೦೦೦ ಪುಸ್ತಕಳಿರುವ ಒಂದು ಗ್ರಂಥಾಲಯ , ಒಂದು ಪುಸ್ತಕ ಮಳಿಗೆ ಮತ್ತು ಕ್ಯಾನಿಯನ್ ರಾಂಚ್ ಸ್ಪಾ ನ ಮೇಲ್ಭಾಗ.
ಮತ್ತು ಹಡಗಿನ ಹಿಂಭಾಗದ ಡೆಕ್ ೮ ರಲ್ಲೂ ಸಹ ಒಂದು ದೊಡ್ಡ ಕೊಳ ಮತ್ತು ಮಳಿಗೆ ಇವೆ.
ಡೆಕ್ ೧೨ ಸ್ಟಾರ್ಟ್ ಬೋರ್ಡ್‌ನ ಹಿಂಭಾಗದಲ್ಲಿ ನಾಯಿ ಕೊಟ್ಟಿಗೆಗಳು ಇದ್ದು , ಕೇವಲ ಅಟ್ಲಾಂಟಿಕ್‍ಗಳನ್ನು ದಾಟುವಾಗ ಮಾತ್ರ ಲಭ್ಯವಾಗುತ್ತವೆ.
ಇವು ಸುಮಾರು ಹನ್ನೆರಡು ನಾಯಿಗಳು ಹಾಗೂ ಆರು ಬೆಕ್ಕುಗಳನ್ನು ಚಿಕ್ಕ ಮತ್ತು ದೊಡ್ದ ಪಂಜರಗಳಲ್ಲಿ ಇಡುವಷ್ಟು ಸ್ಥಳಾವಕಾಶವನ್ನು ಕಲ್ಪಿಸುತ್ತವೆ.
ಪೈನ್ ರವರ ಮೊದಲ ಉದ್ದೇಶವೆಂದರೆ, ಬಹುಪಾಲು ಹಿಂದಿನ ಹಡಗುಗಳಿಗಿದ್ದಂತೆ, ಈ ಹಡಗಿನ ಹಿಂಭಾಗಕ್ಕೆ ಚಮಚದ ಆಕಾರವನ್ನು ಕೊಡುವುದಾಗಿತ್ತು, ಆದರೆ ನೂಕು ಪಾಡ್ ಗಳನ್ನು ಹಾಕಲು ಸಮತಟ್ಟಾದ ಅಡ್ಡ ಪಟ್ಟಿಯ ಅಗತ್ಯವಿತ್ತು.
ಕಾಂಸ್ಟಾನ್ಜಿ ಸ್ಟರ್ನ್ ನೂಕು ಪಾಡ್ ಗಳಿಗೆ ಅಗತ್ಯವಾದ ಅಡ್ಡಪಟ್ಟಿಯನ್ನು ಒದಗಿಸಿದ್ದರಿಂದ ಅಂತಿಮ ರೂಪು ರೇಷೆಯನ್ನು ಒಪ್ಪಿಕೊಳ್ಳಲಾಯಿತು ಹಾಗೂ ಇದು ಒಂದು ಉತ್ತಮ ಗುಣಮಟ್ಟದ ಹಿಂಭಾಗದ ಅಡ್ಡ ಪಟ್ಟಿಗಿಂತ ಉತ್ತಮ ಲಕ್ಷಣಗಳನ್ನು ಹೊಂದಿದ್ದು ಸಮುದ್ರದಲ್ಲಿ ತೇಲಲು ಅನುಕೂಲಕರವಾಗಿ ಇತ್ತು.
ಪ್ಯಾಸೇಂಜರ್ ಮತ್ತು ಪರ್ಯಟನಾ ಹಡಗುಗಳೆರಡರಲ್ಲೂ ಬಹುತೇಕ ಆಧುನಿಕ ಹಡಗುಗಳಲ್ಲಿ ಸಹಜವಾಗಿ ಕಂಡು ಬರುವಂತೆ , ಕ್ವೀನ್ ಮೇರಿ೨ ಯೂ ಸಹ ಸೆಳೆತ ವನ್ನು ಕಡಿಮೆಗೊಳಿಸಲು ಉಬ್ಬಿದ ಕಮಾನ ನ್ನು ಹೊಂದಿದೆ ಮತ್ತು ಅಷ್ಟೇ ಅಲ್ಲದೆ ಇದು ವೇಗವನ್ನು ಹೆಚ್ಚಿಸುವುದಲ್ಲದೆ ಇಂಧನದ ದಕ್ಷತೆಯನ್ನೂ ವೃದ್ಧಿಗೊಳಿಸುತ್ತದೆ.
ಆದರೆ, ಕ್ವೀನ್ ಎಲಿಜಬೆತ್ ೨ ನ ವಿನ್ಯಾಸದಂತೆಯೇ, ಕ್ವೀನ್ ಮೇರಿ ೨ ಯ ಹೊಗೆ ಕೊಳವೆಯನ್ನು ಕೊಂಚ ಭಿನ್ನ ವಾದ ಆಕಾರದಲ್ಲಿ ರೂಪುಗೊಳಿಸಲಾಯಿತು.
ಈ ಭಿನ್ನತೆಯ ಅಗತ್ಯತೆಯ ಕಾರಣವೆಂದರೆ , ಹಡಗಿನ ಎತ್ತರ ಮತ್ತು ಎತ್ತರದ ಹೊಗೆ ಕೊಳವೆಯು ನ್ಯೂಯಾರ್ಕ್ ನಗರ ದ ವರ್ಜಾನೋ- ನ್ಯಾರೋಸ್ ಬ್ರಿಡ್ಜ್ನ ಅಡಿಯಲ್ಲಿ ದೊಡ್ಡ ಅಲೆಗಳು ಬರುವಂತಹ ಸಮಯದಲ್ಲಿ ಹಡಗು ಅದರ ಸುಲಭವಾಗಿ ಹಾದು ಹೋಗಲು ಅನುಕೂಲಕರವಾಗಿತ್ತು.
ಈಗ ಅಂತಿಮ ರೂಪುರೇಷೆಯು ದೊಡ್ಡ ಅಲೆಗಳಲ್ಲಿ ಸೇತುವೆಯನ್ನು ದಾಟುವುದಕ್ಕೆ ಅಗತ್ಯವಾದ ಕನಿಷ್ಟ ಅವಶ್ಯಕತೆಯನ್ನು ಪೂರೈಸುವಂತೆ ಇತ್ತು.